title: 2008/215/EY: Neuvoston päätös, tehty 18 päivänä helmikuuuta 2008 , Euroopan kehitysrahaston komitean työjärjestyksen hyväksymisestä

text:
               19.3.2008

               FI

               Euroopan unionin virallinen lehti

               L 78/35

      NEUVOSTON PÄÄTÖS,
   tehty 18 päivänä helmikuuuta 2008,
   Euroopan kehitysrahaston komitean työjärjestyksen hyväksymisestä
   (2008/215/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun kumppanuussopimuksen (1), jäljempänä ’AKT–EY-kumppanuussopimus’, jota tarkistettiin Luxemburgissa 25 päivänä kesäkuuta 2005,
   ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen vuosia 2008–2013 koskevaan monivuotiseen rahoituskehykseen perustuvan yhteisön avun rahoituksesta AKT–EY-kumppanuussopimuksen mukaisesti sekä rahoitustuen myöntämisestä EY:n perustamissopimuksen neljännessä osassa tarkoitetuille merentakaisille maille ja alueille (2), jäljempänä ’sisäinen sopimus’, ja erityisesti sen 8 artiklan 5 kohdan,
   ottaa huomioon kymmenennen Euroopan kehitysrahaston täytäntöönpanosta AKT–EY-kumppanuussopimuksen mukaisesti 14 päivänä toukokuuta 2007 annetun neuvoston asetuksen (EY) N:o 617/2007 (3), jäljempänä ’kymmenennen EKR:n täytäntöönpanoasetus’,
   ottaa huomioon merentakaisten maiden ja alueiden assosiaatiosta Euroopan yhteisöön 27 päivänä marraskuuta 2001 tehdyn neuvoston päätöksen 2001/822/EY (4), jäljempänä ’merentakaisten alueiden assosiaatiosta tehty päätös’,
   ottaa huomioon komission ehdotuksen,
   ON PÄÄTTÄNYT SEURAAVAA:
   1 artikla
   Hyväksytään liitteenä oleva Euroopan kehitysrahaston komitean työjärjestys.
   2 artikla
   Ennen sisäisen sopimuksen voimaantuloa Euroopan kehitysrahaston komitean työjärjestystä sovelletaan ainoastaan kymmenennen EKR:n täytäntöönpanoasetuksen II ja III osastossa sekä merentakaisten maiden ja alueiden osalta merentakaisten alueiden assosiaatiosta tehdyn päätöksen 20 ja 24 artiklassa tarkoitettuihin ohjelmasuunnittelun tarpeisiin ja niihin liittyviin päätöksentekomenettelyihin.
   3 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 18 päivänä helmikuuta 2008.

            Neuvoston puolesta

            Puheenjohtaja

         D. RUPEL

      (1)  EYVL L 317, 15.12.2000, s. 3.

      (2)  EUVL L 247, 9.9.2006, s. 32.

      (3)  EUVL L 152, 13.6.2007, s. 1.

      (4)  EYVL L 314, 30.11.2001, s. 1, päätös sellaisena kuin se on muutettuna päätöksellä 2007/249/EY (EUVL L 109, 26.4.2007, s. 33).

      LIITE
      EUROOPAN KEHITYSRAHASTON KOMITEAN TYÖJÄRJESTYS
      1 artikla
      Kokoonpano
      Euroopan kehitysrahaston komitea, jäljempänä ’komitea’, muodostuu jäsenvaltioiden valtuuskunnista, jäljempänä ’valtuuskunnat’. Sen puheenjohtajana toimii komission edustaja.
      Euroopan investointipankin edustaja osallistuu komitean työhön.
      Neuvoston pääsihteeristön edustaja osallistuu komitean kokouksiin tarkkailijana.
      2 artikla
      Asian saattaminen komitean käsiteltäväksi
      1.   Asia saatetaan komitean käsiteltäväksi kymmenennen EKR:n täytäntöönpanoasetuksessa, ja tarvittaessa merentakaisten alueiden assosiaatiosta tehdyssä päätöksessä säädetyissä tapauksissa ja säädettyjen menettelyjen mukaisesti. Merentakaisten alueiden assosiaatiosta tehdyllä päätöksellä komitealle siirretyn toimivallan osalta komiteaa kutsutaan nimellä ’EKR–MMA-komitea’.
      2.   Edellä 1 kohdan perusteella käsiteltäväksi saatettujen tapausten lisäksi:

                  a)

                  komissio esittää komitealle jokaisessa kokouksessa sitä edeltäneen ajanjakson osalta luettelon päätöksistä, jotka se on tehnyt kymmenennen EKR:n täytäntöönpanoasetuksen 11 artiklan 2 kohdan ja 12 artiklan perusteella;

                  b)

                  komitealle ilmoitetaan mahdollisimman pian vuosittaisten toimintaohjelmien, erityistukiohjelmien ja erityistoimien täytäntöönpanossa ilmenneistä viivästyksistä tai vaikeuksista, joista saattaa aiheutua huomattavia lisäsitoumuksia tai merkittäviä muutoksia, jotka on kymmenennen EKR:n täytäntöönpanoasetuksen säännösten mukaisesti pakollista saattaa komitean käsiteltäväksi.

            3 artikla
      Koollekutsuminen
      1.   Puheenjohtaja kutsuu komitean koolle omasta aloitteestaan tai jäsenvaltion pyynnöstä.
      2.   Komitea voi kutsua koolle yhteisiä kokouksia muiden komiteoiden kanssa yhteistä etua koskevissa asioissa, jotka kuuluvat niiden toimivaltaan.
      4 artikla
      Esityslista
      1.   Puheenjohtaja laatii luonnoksen esityslistaksi ja antaa sen komitean hyväksyttäväksi.
      2.   Esityslistassa erotetaan toisistaan:

                  a)

                  toimenpide-ehdotukset, joista pyydetään komitean lausuntoa kymmenennen EKR:n täytäntöönpanoasetuksen 11 artiklan 3 kohdassa säädettyjen hallintomenettelyjen mukaisesti;

                  b)

                  muut asiat, jotka on toimitettu komitean käsiteltäväksi kymmenennen EKR:n täytäntöönpanoasetuksen 11 artiklan 4 ja 5 kohdan nojalla joko puheenjohtajan aloitteesta tai komitean jäsenen kirjallisesta pyynnöstä.

            3.   Valtuuskunta voi pyytää jonkin asian sisällyttämistä komitean kokousten esityslistalle. Näitä asioita koskevat tiedot voidaan antaa suullisesti.
      4.   Esityslistalla on oltava edellisen kokouksen pöytäkirjan hyväksyminen.
      5 artikla
      Komitean jäsenille toimitettavat asiakirjat
      1.   Puheenjohtaja toimittaa sihteeristön kautta komitean jäsenille yhteisön virallisilla kielillä kokouskutsun, esityslistaehdotuksen, ne toimenpide-ehdotukset, joista pyydetään komitean lausuntoa, ja muut kokousasiakirjat yleensä viimeistään 15 työpäivää ennen kokouspäivää.
      2.   Kiireellisissä tapauksissa ja silloin, kun päätökset koskevat välittömästi sovellettavia toimenpiteitä, puheenjohtaja voi komitean jäsenen pyynnöstä tai omasta aloitteestaan lyhentää 1 kohdassa tarkoitetun määräajan viiteen työpäivään ennen kokouspäivää.
      3.   Puheenjohtaja voi asianmukaisesti perustelluissa äärimmäisen kiireellisissä tapauksissa (kun on kyse esimerkiksi vakavasta taloudellisesta, yhteiskunnallisesta tai poliittisesta tilanteesta, kohdemaassa tapahtuneesta luonnonkatastrofista, humanitaarisesta kriisistä tai muista olosuhteista, jotka edellyttävät erittäin nopeaa toimintaa) poiketa 1 ja 2 kohdassa tarkoitetuista määräajoista.
      4.   Edellä olevia 2 ja 3 kohtaa ei sovelleta kymmenennen EKR:n täytäntöönpanoasetuksen 4 ja 5 artiklassa mainittuihin strategia-asiakirjoihin ja monivuotisiin maa- ja alueohjelmiin eikä niiden mukauttamiseen soveltamisjakson puolivälissä ja lopussa suoritettavan tarkastelun seurauksena.
      5.   Jos komitealle toimitetaan toimenpide-ehdotuksia suullista käsittelyä varten, valtuuskuntien tulisi ilmoittaa kirjallisesti komitean sihteeristöön vähintään kolme työpäivää ennen kokousajankohtaa:

                  a)

                  ehdotukset, jotka ne voivat jo hyväksyä ja jotka ne ehdottavat merkittäviksi 4 artiklan 1 kohdassa tarkoitetun esityslistan A-kohdiksi (mahdollisesti huomautuksilla tai lisätietopyynnöillä varustettuina);

                  b)

                  ehdotukset, joista niiden mielestä tulisi keskustella kokouksessa ja jotka ne ehdottavat merkittäviksi B-kohdiksi.

            Valtuuskunnat esittävät myös mahdolliset huomautukset ja lisätietoja koskevat pyynnöt kirjallisesti samassa määräajassa.
      Komissio antaa lisätietoja ja vastaa esitettyihin huomautuksiin mahdollisuuksien mukaan kirjallisesti ja ennen komitean kokousta.
      6 artikla
      Strategia-asiakirjojen toimittaminen yhteiselle parlamentaariselle edustajakokoukselle
      Komitean sihteeristö lähettää kymmenennen EKR:n täytäntöönpanoasetuksen 4 artiklan 5 kohdan mukaisesti strategia-asiakirjat samanaikaisesti tiedoksi yhteiselle parlamentaariselle edustajakokoukselle ja komitean valtuuskunnille.
      7 artikla
      Komitean lausunnot
      1.   Kun komitealta pyydetään lausuntoa, se käsittelee asiaa kymmenennen EKR:n täytäntöönpanoasetuksen 11 artiklan 3 kohdassa asetetuin edellytyksin ja sisäisen sopimuksen 8 artiklan 2 ja 3 kohdassa määrätyn menettelyn mukaisesti.
      2.   Jos suullista käsittelyä käytettäessä toimenpide-ehdotusta muutetaan olennaisesti tai siihen lisätään uusia asiatietoja kokouksen aikana, puheenjohtaja voi omasta aloitteestaan tai jäsenvaltion pyynnöstä siirtää jotakin esityslistan kohtaa koskevan äänestyksen kokouksen loppuun tai myöhempään kokoukseen.
      3.   Jos puheenjohtaja ei 2 kohdassa tarkoitetussa tilanteessa päätä yhden tai useamman valtuuskunnan pyynnöstä huolimatta siirtää äänestystä, valtuuskunta voi esittää varauman, joka voidaan poistaa viimeistään kolmen työpäivän kuluttua kokousta seuraavasta päivästä alkaen. Komitean lausunto merkitään lopulliseksi kyseisen määräajan päätyttyä. Komissio ilmoittaa jäsenvaltioille niiden jäsenvaltioiden lopullisesta kannasta, joiden valtuuskunnat ovat esittäneet varauman komitealle.
      4.   Valtuuskunnan pyynnöstä äänestystä voidaan lykätä, jos johonkin esityslistan kohtaan liittyviä asiakirjoja ei ole toimitettu jäsenille 5 artiklan 1 ja 2 kohdassa säädetyssä määräajassa. Tässä tapauksessa puheenjohtaja voi pidentää kuulemista enintään seuraavan kokoukseen loppuun. Tarvittaessa voidaan noudattaa tämän työjärjestyksen 11 artiklassa tarkoitettua kirjallista menettelyä.
      Komitea voi kuitenkin puheenjohtajan ehdotuksesta tai komitean jäsenen pyynnöstä päättää jäsentensä yksinkertaisella enemmistöllä pitää asian esityslistalla, mikäli asian kiireellisyys sitä edellyttää.
      5.   Vuosittaisten toimintaohjelmien tarkastelun yhteydessä valtuuskunta voi pyytää hankkeen tai ohjelman poistamista vuosittaisesta toimintaohjelmasta. Jos valtuuskunta hyväksyy pyynnön sisäisen sopimuksen 9 artiklan 3 kohdassa, yhdessä sen 8 artiklan 2 kohdan kanssa, tarkoitetulla määrävähemmistöllä, komissio hyväksyy vuosittaisen toimintaohjelman ilman kyseistä hanketta tai ohjelmaa kymmenennen EKR:n täytäntöönpanoasetuksen 11 artiklan 3 kohdan hallintomenettelyjä noudattaen. Jos komissio haluaa komitean valtuuskuntien näkemyksistä huolimatta jatkaa poistettua hanketta tai ohjelmaa, kyseinen hanke tai ohjelma toimitetaan komitealle erillään vuosittaisesta toimintaohjelmasta rahoitusehdotuksena, jonka komissio hyväksyy kymmenennen EKR:n täytäntöönpanoasetuksen 11 artiklan 3 kohdan hallintomenettelyjä noudattaen.
      8 artikla
      Keskustelu
      1.   Komitea vaihtaa kymmenennen EKR:n täytäntöönpanoasetuksen 11 artiklan 4 kohdan mukaisesti näkemyksiä toiminnan vuosittaisten tarkastelujen ja kymmenennen EKR:n täytäntöönpanoasetuksen 14 artiklan 3 kohdassa tarkoitetun vuosikertomuksen yleisistä päätelmistä. Jokainen valtuuskunta voi myös pyytää keskustelua kymmenennen EKR:n täytäntöönpanoasetuksen 15 artiklan 2 kohdassa tarkoitetuista arvioinneista.
      Jokainen jäsenvaltio voi milloin tahansa pyytää komissiota antamaan komitealle tietoja ja vaihtamaan näkemyksiä asioista, jotka liittyvät kymmenennen EKR:n täytäntöönpanoasetuksen 11 artiklan 2 kohdassa määriteltyihin tehtäviin.
      2.   Valtuuskunnat voivat keskustelun perusteella laatia suosituksia, jotka komissio ottaa huomioon. Komitean pöytäkirjaan on kirjattava kaikki tehdyt toimenpiteet. Toimenpide, jonka valtuuskunnat hyväksyvät sisäisen sopimuksen 8 artiklan 3 kohdassa, yhdessä sen 8 artiklan 2 kohdan kanssa, tarkoitetulla määräenemmistöllä, merkitään suositukseksi.
      9 artikla
      Edustus ja päätösvaltaisuus
      1.   Kutakin valtuuskuntaa pidetään yhtenä komitean jäsenenä. Kukin jäsenvaltio päättää valtuuskuntansa kokoonpanosta ja ilmoittaa siitä puheenjohtajalle.
      2.   Puheenjohtajan suostumuksella valtuuskunnat voivat ottaa mukaansa valtiosta riippumattomia asiantuntijoita kyseisen jäsenvaltion kustannuksella. Puheenjohtajan suostumusta pyydetään siten, että valtuuskunnat ilmoittavat etukäteen komitean sihteeristölle aikovansa ottaa valtuuskuntaan tiettyyn esityslistan asiakohtaan liittyvän asiantuntijan. Jos puheenjohtaja ei ennen komitean kokousta vastusta asiantuntijan osallistumista, lupa katsotaan myönnetyksi.
      3.   Jäsenvaltion valtuuskunta voi tarvittaessa edustaa enintään yhtä muuta jäsenvaltiota. Edustettavan valtuuskunnan tulee ilmoittaa asiasta puheenjohtajalle kirjallisesti viimeistään ennen kokouksen alkua.
      4.   Komitean päätösvaltaisuuden edellytyksenä oleva jäsenmäärä on sama kuin lausunnon antamiselle kymmenennen EKR:n täytäntöönpanoasetuksen 11 artiklan 3 kohdassa asetettu määräenemmistö.
      10 artikla
      Ulkopuolisten osallistuminen kokouksiin
      1.   Komitean puheenjohtaja voi valtuuskunnan pyynnöstä tai omasta aloitteestaan päättää asiantuntijoiden kuulemisesta yksittäisten asiakohtien osalta.
      2.   Kyseiset asiantuntijat sekä 9 artiklan 2 kohdassa tarkoitetut asiantuntijat eivät ole läsnä komitean äänestyksissä eivätkä osallistu niihin.
      11 artikla
      Kirjallinen menettely
      1.   Kirjallisessa menettelyssä käsiteltävien toimenpide-ehdotusten osalta valtuuskunnilla on toimenpide-ehdotuksen lähettämisestä alkaen 15 työpäivää aikaa ottaa kantaa ehdotukseen. Komitean valtuuskunnan, joka ei ole tiedonannossa asetetussa määräajassa ilmaissut vastustavansa ehdotusta tai haluavansa pidättyä ilmaisemasta kantaansa, katsotaan hyväksyvän ehdotuksen.
      Kiireellisissä ja äärimmäisen kiireellisissä tapauksissa sovelletaan 5 artiklan 2 ja 3 kohdassa tarkoitettuja määräaikoja. Komission on perusteltava kiireellisyys ja äärimmäinen kiireellisyys kirjallisesti asianmukaisella tavalla. Äärimmäisen kiireellisissä tapauksissa valtuuskuntien katsotaan antaneen suostumuksensa vain, jos siitä on nimenomaisesti ilmoitettu. Jos tällaista ilmoitusta ei anneta 48 tunnin kuluessa, valtuuskunnan katsotaan pidättyneen ilmaisemasta kantaansa.
      2.   Jos komitean jäsen kuitenkin pyytää, että toimenpide-ehdotusta käsitellään komitean kokouksessa, kirjallinen menettely päätetään tuloksettomana ja toimenpide-ehdotuksen käsittely lykätään komitean seuraavaan kokoukseen.
      3.   Komissio ilmoittaa komitean jäsenille kirjallisten menettelyjen tuloksista kirjallisesti heti, kun päätös on tehty.
      12 artikla
      Sihteeristö
      Komitean sihteerintehtävistä huolehtii komissio.
      13 artikla
      Kokousten pöytäkirjat ja yhteenveto
      Kustakin kokouksesta laaditaan puheenjohtajan vastuulla pöytäkirja, joka sisältää lausunnot toimenpide-ehdotuksista sekä kokouksessa esitetyt kannanotot. Pöytäkirjat toimitetaan komitean jäsenille 15 työpäivän kuluessa.
      Valtuuskunnat esittävät mahdolliset huomautuksensa puheenjohtajalle kirjallisesti. Niistä ilmoitetaan komitealle. Jos huomautukset aiheuttavat erimielisyyttä, komitea keskustelee ehdotetuista muutoksista. Jos erimielisyyteen ei löydetä ratkaisua, muutosehdotus lisätään pöytäkirjan liitteeksi.
      14 artikla
      Läsnäololuettelo
      1.   Puheenjohtaja laatii jokaisessa kokouksessa läsnäololuettelon, jossa mainitaan, mitä viranomaistahoa tai elintä osallistujat edustavat. Läsnäololuettelo jaetaan osallistujille kokouksen aikana.
      2.   Jokaisen valtuuskunnan, jonka osallistuminen komitean työhön voisi johtaa eturistiriitaan jonkin tietyn esityslistan asiakohdan osalta, on kokouksen alussa ilmoitettava asiasta puheenjohtajalle. Niiden valtuuskuntien jäsenten, jotka eivät edusta jotakin jäsenvaltion viranomaista tai elintä, on allekirjoitettava ilmoitus, jossa he vahvistavat, ettei osallistuminen komitean työskentelyyn aiheuta eturistiriitaa.
      Jos eturistiriitoja ilmenee, kyseisen jäsenen on puheenjohtajan pyynnöstä pidättäydyttävä osallistumasta kyseisten esityslistan asiakohtien käsittelyyn.
      15 artikla
      Kirjeenvaihto
      1.   Komiteaa koskeva kirjeenvaihto lähetetään komissioon komitean sihteeristölle osoitettuna.
      2.   Sihteeristön kautta valtuuskunnille osoitettu kirjeenvaihto lähetetään myös asianomaisen jäsenvaltion pysyvään edustustoon nopeimmalla ja luotettavimmalla sähköisellä menetelmällä.
      3.   Poikkeustapauksia lukuun ottamatta komission ja valtuuskuntien välisen kirjeenvaihdon on tapahduttava käytettävissä olevia tietotekniikan välineitä käyttäen.
      16 artikla
      Avoimuus
      1.   Komissioon sovellettavia asiakirjajulkisuutta koskevia periaatteita ja edellytyksiä sovelletaan Euroopan kehitysrahaston komiteaan. Jos hakemus on osoitettu jäsenvaltiolle, tämän on noudatettava Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annetun Euroopan parlamentin ja neuvoston asetuksen (EY) N:o 1049/2001 (1) 5 artiklaa.
      2.   Asioiden käsittely komiteassa on luottamuksellista kaikkien osallistujien osalta.
      17 artikla
      Toimintamenot
      1.   Komissio ottaa vastattavakseen komitean toimintamenot, mukaan lukien yhden osallistujan matkakulut jäsenvaltiota kohden.
      Myönnettyjen määrärahojen salliessa ja niiden asettamissa rajoissa komissio vastaa pyydettäessä valtuuskunnan kahden jäsenen matkakuluista.
      2.   Komissiolla on valtuudet korvata 8 artiklan 1 kohdan mukaisesti kutsuttujen asiantuntijoiden matka- ja oleskelukulut.
      3.   Komissio asettaa komitean käyttöön sen toimintaan tarvittavat tilat ja aineelliset välineet.

         (1)  EYVL L 145, 31.5.2001, s. 43.


title: 2006/509/EY: Neuvoston päätös, tehty  11 päivänä heinäkuuta 2006 , alueiden komitean tšekkiläisen varajäsenen nimeämisestä

text:
               22.7.2006

               FI

               Euroopan unionin virallinen lehti

               L 200/5

      NEUVOSTON PÄÄTÖS,
   tehty 11 päivänä heinäkuuta 2006,
   alueiden komitean tšekkiläisen varajäsenen nimeämisestä
   (2006/509/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Tšekin tasavallan hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi (1).

               (2)

               Alueiden komitean varajäsenen paikka on vapautunut Ivan KOSATÍKin erottua,

         ON PÄÄTTÄNYT SEURAAVAA:
   1 artikla
   Nimetään Olomoucin alueen varapuheenjohtaja Pavel HORÁK alueiden komitean varajäseneksi Ivan KOSATÍKin tilalle tämän jäljellä olevaksi toimikaudeksi eli 25 päivään tammikuuta 2010.
   2 artikla
   Tämä päätös tulee voimaan päivänä, jona se tehdään.

      Tehty Brysselissä 11 päivänä heinäkuuta 2006.

            Neuvoston puolesta

            Puheenjohtaja

         E. HEINÄLUOMA

      (1)  EUVL L 56, 25.2.2006, s. 75.


Avis juridique important

|

32003D0142

2003/142/EY: Neuvoston päätös, tehty 18 päivänä helmikuuta 2003, alueiden komitean jäsenen nimeämisestä

Virallinen lehti nro L 055 , 01/03/2003 s. 0052 - 0052

Neuvoston päätös,tehty 18 päivänä helmikuuta 2003,alueiden komitean jäsenen nimeämisestä(2003/142/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon Itävallan hallituksen ehdotuksen,sekä katsoo seuraavaa:(1) Neuvosto teki 22 päivänä tammikuuta 2002 päätöksen 2002/60/EY alueiden komitean jäsenten ja varajäsenten nimeämisestä(1).(2) Alueiden komiteassa on vapautunut varajäsenen paikka Wendeling WEINGARTNERin erottua, mikä on annettu neuvostolle tiedoksi 28 päivänä tammikuuta 2003,ON PÄÄTTÄNYT SEURAAVAA:Ainoa artiklaNimetään Herwig VAN STAA alueiden komitean jäseneksi Wendeling WEINGARTNERin tilalle tämän jäljellä olevaksi toimikaudeksi eli 25 päivään tammikuuta 2006 saakka.Tehty Brysselissä 18 päivänä helmikuuta 2003.Neuvoston puolestaPuheenjohtajaN. Christodoulakis(1) EYVL L 24, 26.1.2002, s. 38.


title: Neuvoston päätös 2005/821/YUTP, tehty 21 päivänä marraskuuta 2005, Euroopan puolustusviraston yleiseen talousarvioon sovellettavista varainhoitoa koskevista säännöksistä tehdyn päätöksen 2004/658/YUTP muuttamisesta

text:
               24.11.2005

               FI

               Euroopan unionin virallinen lehti

               L 305/43

      NEUVOSTON PÄÄTÖS 2005/821/YUTP,
   tehty 21 päivänä marraskuuta 2005,
   Euroopan puolustusviraston yleiseen talousarvioon sovellettavista varainhoitoa koskevista säännöksistä tehdyn päätöksen 2004/658/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan puolustusviraston perustamisesta 12 päivänä heinäkuuta 2004 hyväksytyn neuvoston yhteisen toiminnan 2004/551/YUTP (1) ja erityisesti sen 18 artiklan 1 kohdan,
   sekä katsoo seuraavaa:

               (1)

               Neuvosto teki 13 päivänä syyskuuta 2004 päätöksen 2004/658/YUTP (2) Euroopan puolustusviraston yleiseen talousarvioon sovellettavista varainhoitoa koskevista säännöksistä.

               (2)

               Euroopan puolustusviraston johtokunta suositteli 23 päivänä toukokuuta 2005 neuvostolle, että ajanjaksoa, jonka kuluessa johtokunnan olisi tarkisteltava uudelleen ja tarvittaessa muutettava näitä varainhoitoa koskevia säännöksiä, pidennettäisiin yhdestä vuodesta kahteen vuoteen.

               (3)

               Päätös 2004/658/YUTP olisi muutettava vastaavasti,

         ON PÄÄTTÄNYT SEURAAVAA:
   1 artikla
   Korvataan neuvoston päätöksen 2004/658/YUTP 1 artiklan toinen virke seuraavasti:
   ”Johtokunta tarkastelee uudestaan tai tarvittaessa muuttaa näitä varainhoitoa koskevia säännöksiä 31 päivään joulukuuta 2006 mennessä.”
   2 artikla
   Tämä päätös tulee voimaan päivänä, jona se tehdään.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 21 päivänä marraskuuta 2005.

            Neuvoston puolesta

            Puheenjohtaja

         J. STRAW

      (1)  EUVL L 245, 17.7.2004, s. 17.

      (2)  EUVL L 300, 25.9.2004, s. 52.


title: 2009/711/EY: Neuvoston päätös, tehty 14 päivänä syyskuuta 2009 , alueiden komitean alankomaalaisen jäsenen nimeämisestä

text:
               19.9.2009

               FI

               Euroopan unionin virallinen lehti

               L 247/12

      NEUVOSTON PÄÄTÖS,
   tehty 14 päivänä syyskuuta 2009,
   alueiden komitean alankomaalaisen jäsenen nimeämisestä
   (2009/711/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Alankomaiden hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY (1) alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi ajaksi.

               (2)

               Alueiden komiteassa on vapautunut jäsenen paikka Johanna MAIJ-WEGGENin erottua,

         ON PÄÄTTÄNYT SEURAAVAA:
   1 artikla
   Nimetään alueiden komitean jäseneksi jäljellä olevaksi toimikaudeksi eli 25 päivään tammikuuta 2010:
   Karla M.H. PEIJS, Commissaris van de Koningin van de provincie Zeeland.
   2 artikla
   Tämä päätös tulee voimaan päivänä, jona se tehdään.

      Tehty Brysselissä 14 päivänä syyskuuta 2009.

            Neuvoston puolesta

            Puheenjohtaja

         C. MALMSTRÖM

      (1)  EUVL L 56, 25.2.2006, s. 75.


Avis juridique important

|

32003D0737

2003/737/EY: Neuvoston päätös, tehty 22 päivänä syyskuuta 2003, Euroopan yhteisön ja Ukrainan välisen tiede- ja teknologiayhteistyötä koskevan sopimuksen uusimisesta tehtävästä sopimuksesta

Virallinen lehti nro L 267 , 17/10/2003 s. 0024 - 0024

Neuvoston päätös,tehty 22 päivänä syyskuuta 2003,Euroopan yhteisön ja Ukrainan välisen tiede- ja teknologiayhteistyötä koskevan sopimuksen uusimisesta tehtävästä sopimuksesta(2003/737/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 170 artiklan toisen alakohdan yhdessä 300 artiklan 2 kohdan ensimmäisen alakohdan ensimmäiseen virkkeen ja 300 artiklan 3 kohdan ensimmäisen alakohdan kanssa,ottaa huomioon komission ehdotuksen,ottaa huomioon Euroopan parlamentin lausunnon(1),sekä katsoo seuraavaa:(1) Euroopan yhteisön ja Ukrainan välinen tiede- ja teknologiayhteistyötä koskeva sopimus allekirjoitettiin 4 päivänä heinäkuuta 2002 Kööpenhaminassa.(2) Kyseisen sopimuksen 12 artiklan b kohdan mukaan sopimus tehdään aluksi 31 päivään joulukuuta 2002, ja se voidaan uusia osapuolten yhteisellä sopimuksella viiden vuoden jaksoiksi.(3) Ukrainan ulkoministeriö lähetti 15 päivänä lokakuuta 2002 kirjeen, jossa pyydettiin edellä mainitun sopimuksen uusimista viiden vuoden jaksoksi. Sopimuksen osapuolet katsovat, että sopimuksen nopea uusiminen olisi kummankin osapuolen edun mukaista.(4) Uusittava sopimus vastaa asiasisällöltään täysin juuri päättynyttä sopimusta.(5) Olisi hyväksyttävä yhteisön puolesta Euroopan yhteisön ja Ukrainan välisen tiede- ja teknologiayhteistyötä koskevan sopimuksen uusimisesta tehtävä sopimus,ON PÄÄTTÄNYT SEURAAVAA:1 artiklaHyväksytään yhteisön puolesta sopimus Euroopan yhteisön ja Ukrainan välisen tiede- ja teknologiayhteistyötä koskevan sopimuksen uusimisesta viideksi vuodeksi.Sopimuksen teksti on tämän päätöksen liitteenä.2 artiklaNeuvoston puheenjohtaja oikeutetaan nimeämään henkilö, jolla on valtuudet allekirjoittaa sopimus, jotta ilmaistaan yhteisön suostumus sitoutua sopimukseen.Tehty Brysselissä 22 päivänä syyskuuta 2003.Neuvoston puolestaPuheenjohtajaF. Frattini(1) Euroopan parlamentin lausunto, annettu 1. heinäkuuta 2003 (ei vielä julkaistu virallisessa lehdessä).


Avis juridique important

|

31999D0234

1999/234/EY: Komission päätös, tehty 17 päivänä maaliskuuta 1999, neuvoston asetuksen (EY) N:o 3286/94 säännösten mukaisesti Brasilian ei-automaattisesta tuontilisenssijärjestelmästä ja sen toiminnasta (tiedoksiannettu numerolla K(1999) 607)

Virallinen lehti nro L 086 , 30/03/1999 s. 0022 - 0025

KOMISSION PÄÄTÖS,tehty 17 päivänä maaliskuuta 1999,neuvoston asetuksen (EY) N:o 3286/94 säännösten mukaisesti Brasilian ei-automaattisesta tuontilisenssijärjestelmästä ja sen toiminnasta (tiedoksiannettu numerolla K(1999) 607) (1999/234/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon yhteisön menettelyistä yhteisessä kauppapolitiikassa kansainvälisen kaupan säännöistä yhteisölle annettujen, erityisesti Maailman kauppajärjestössä (WTO) käyttöön otettujen oikeuksien käyttämisen varmistamiseksi 22 päivänä joulukuuta 1994 annetun neuvoston asetuksen (EY) N:o 3286/94 (1), sellaisena kuin se on muutettuna asetuksella (EY) N:o 356/95 (2), ja erityisesti sen 13 ja 14 artiklan,kuultuaan asiasta neuvoa-antavaa komiteaa,sekä katsoo seuraavaa:A. MENETTELY (1) Komissio vastaanotti 12 päivänä tammikuuta 1998 neuvoston asetuksen (EY) N:o 3286/94, jäljempänä `asetus`, 4 artiklan mukaisen valituksen. Sen teki Febeltex (Fédération Belge du Textile-Belgian tekstiililiitto).(2) Valituksen tekijä väitti, että Brasilian ei-automaattinen tuontilisenssijärjestelmä ja erityisesti sen täytäntöönpano pakollisten maksuehtojen ja vähimmäishintojen käyttöönoton avulla on ristiriidassa Maailman kauppajärjestön perustamissopimuksen, `jäljempänä WTO-sopimus`, ja sen liitteiden usean määräyksen kanssa. Tämän perusteella valituksen tekijä pyysi komissiota toteuttamaan tarpeelliset toimet, jotta Brasilia kumoaisi kyseiset toimenpiteet.(3) Valitus sisälsi riittävät alustavat todisteet yhteisön tutkimusmenettelyn aloittamisen oikeuttamiseksi asetuksen 8 artiklan nojalla. Kyseinen menettely pantiin vireille 27 päivänä helmikuuta 1998 (3).(4) Aloitettuaan tutkimusmenettelyn komissio toteutti perusteellisen oikeudellisen ja tosiasioihin perustuvan tutkimuksen Brasilian tuontilisenssijärjestelmästä sellaisena kuin sitä sovelletaan tekstiilituotteisiin. Komissio teki tutkimustulosten perusteella seuraavat päätelmät.B. KAUPAN ESTEEN OLEMASSAOLOA KOSKEVAT PÄÄTELMÄT (5) Tutkimuksessa kävi ilmi, että Brasilian järjestelmä on tuontilisenssimenettelyistä tehdyn WTO-sopimuksen 3 artiklan 1 kohdan mukainen lisenssijärjestelmä ja tämän vuoksi sen olisi noudatettava kyseisen sopimuksen ja vuoden 1994 GATT-sopimuksen sääntöjä.(6) Ei-automaattista tuontilisenssijärjestelmää koskeva Brasilian lainsäädäntö koostuu seuraavista säädöksistä:- Decreto 660, annettu 25 päivänä syyskuuta 1992 (jolla perustettiin Sistema Integrado de Comércio Exterior, Siscomex);- Portaria Interministerial 291 (valtionvarainministeriö/kauppa- ja teollisuusministeriö), annettu 12 päivänä joulukuuta 1996 (koskee tuontitapahtumien käsittelemistä Siscomexilla);- Portaria Secex 21, annettu 12 päivänä joulukuuta 1996 (koskee tuontitapahtumien täytäntöönpanoa Siscomexin avulla, mm. hintavalvontaa), ja- Communicados Decex, jossa luetellaan ei-automaattista tuontilisenssiä edellyttävät tavarat, jotka on vahvistettu 17 päivänä joulukuuta 1997 annetulla asiakirjalla Communicado Decex 37.Brasilian järjestelmä on kuitenkin hyvin joustava: uusia tuotteita voidaan lisätä ei-automaattisen tuontilisenssin edellyttävien tuotteiden luetteloon pelkällä kauppa-, teollisuus- ja matkailuministeriön päätöksellä.(7) Brasilian lisenssijärjestelmä käyttää Siscomex-tietokonejärjestelmää. Tuontilisenssien myöntäminen yhteisöstä peräisin oleville tekstiilituotteille on suorassa yhteydessä tiettyihin pakollisiin vähimmäishintoihin ja maksuehtoihin. Jos kyseiset tuonti-ilmoituksessa olevat tiedot eivät ole Brasilian viranomaisten tekemien ja Siscomexiin sisällytettyjen päätösten mukaisia, tuontilisenssihakemuksia ei käsitellä ja tuojaa pyydetään ottamaan yhteyttä kauppa-, teollisuus- ja matkailuministeriön (Decex) ulkomaankauppaosaston paikallistoimistoon.(8) Brasilian lainsäädäntö, jolla kyseinen järjestelmä on otettu käyttöön, ei sisällä mainintaa lisenssimenettelyllä täytäntöönpantavasta toimenpiteestä. komission yksiköt ovat päässeet selville siitä, että Brasilian tuontilisenssijärjestelmän hallinnoinnissa käytetään pakollisia maksuehtoja ja vähimmäistuontihintoja koskevia sisäisiä hallinnollisia sääntöjä ja suuntaviivoja. Kyseisiä sääntöjä ei julkaista. Tämän vuoksi hallitukset ja toimijat eivät voi tuntea niitä. Kaiken lisäksi kyseisiin epävirallisiin menettelyihin ei ole mahdollista hakea muutosta.(9) Koska Siscomexissä ei käsitellä niitä tuontilisenssihakemuksia, jotka eivät täytä maksuehtoja ja vähimmäishintoja koskevia vaatimuksia, tuojan hakemuksesta ei niiden osalta tehdä virallista päätöstä. Sen käsittely jää määräämättömäksi ajaksi kesken.(10) Brasiliassa käytössä olevassa järjestelmässä ei toteuteta mitään GATTin mukaisia toimenpiteitä. Sen ainoa tarkoitus on tuontimenettelyjen soveltaminen ja hallinnoiminen kauppapoliittisena välineenä tekstiilituotteiden tuontivirtojen rajoittamiseksi Brasiliassa. Tutkimuksessa kävi ilmi myös, että järjestelmä antaa Brasilian viranomaisille mahdollisuuden päättää vapaasti ja mielivaltaisesti epävirallisilla ja julkaisemattomilla perusteilla tuontilisenssien eväämisestä. Ottaessaan käyttöön pakolliset maksuehdot ja vähimmäishinnat lisenssin myöntämisen edellytyksenä Brasilia on olennaisesti rajoittanut eräiden yhteisöstä peräisin olevien tekstiilituotteiden tuontia ja estänyt yhteisön tuottajia hankkimasta suuren määrän mahdollisia asiakkaita.(11) Brasilia ei ole vielä antanut täysimääräisesti tiedoksi asianomaista lainsäädäntöä (17 päivänä joulukuuta 1997 annettu Communicado Decex 37). Osasta annettiin tieto yli vuoden viiveellä vasta, kun komissio oli pannut vireille tämän asetuksen mukaisen tutkimuksen. Kyseisestä ilmoituksesta puuttui joitakin oleellisia tietoja (esimerkiksi luettelo tuotteista, joihin sovelletaan lisenssimenettelyjä).(12) Näissä olosuhteissa komissio katsoo, että valituksen tekijän väitteet ovat hyvin perusteltuja ja että Brasilian kauppatavat muodostavat asetuksen 2 artiklan 1 kohdassa tarkoitetun kaupan esteen, koska ne ovat seuraavien määräysten vastaisia:- GATT-sopimuksen X artiklan 1 kohta ja XI artiklan 1 kohta,- tuontilisenssimenettelyistä tehdyn WTO-sopimuksen 1 artiklan 3 kohta, 3 artiklan 2 kohta, 3 artiklan 5 kohdan f alakohta ja 5 artikla.(13) Komissio katsoo kuitenkin, ettei viittaus edellä mainittuihin oikeusperusteisiin estä tukeutumasta mihin tahansa muuhun asiaa koskevaan WTO-sopimuksen tai sen liitteenä olevien sopimusten määräykseen, jota voidaan soveltaa WTO:n riitojenratkaisumenettelyissä.C. EPÄSUOTUISIA KAUPALLISIA VAIKUTUKSIA KOSKEVAT PÄÄTELMÄT (14) Komission tutkimuksessa korostettiin Brasilian markkinoiden tarjoamia suunnattomia mahdollisuuksia yhteisön tuottajien hyvin kilpailukykyisille vientituotteille. Valituksen kohteena olevien kauppatapojen aiheuttamia epäsuotuisia kaupallisia vaikutuksia koskevat tärkeimmät päätelmät osoittavat, että Brasilian ei-automaattinen tuontilisenssijärjestelmä rajoittaa merkittävästi useiden yhteisön tekstiilituotteiden pääsyä Brasilian markkinoille.(15) Tutkimus koski CN-koodin 50-63 ryhmään kuuluvia tuotteita, ja siitä kävi ilmi, että Brasilian järjestelmän vaikutukset vaihtelevat tuotealoittain. Yleisesti voidaan todeta, että Brasilian markkinoiden tarjoamista suurista mahdollisuuksista huolimatta yhteisön tekstiilien viennissä Brasiliaan ei tapahtunut merkittävää kasvua vuosina 1996-1997 verrattuna erityisesti vientiin muille samankaltaisille Etelä-Amerikan markkinoille.(16) Ei-automaattisen tuontilisenssijärjestelmän käyttöönotto ja sen täytäntöönpano pakollisilla maksuehdoilla ja vähimmäishinnoilla vähensivät jo vuonna 1997 (ja joissakin tapauksissa vuonna 1996) tiettyjen yhteisön tekstiilituotteiden vientiä Brasiliaan. Kyseisiä tuotteita ovat patjakangas (CN-koodit 5516 23 10 ja 5210 49 00), verkko (CN-koodi 5806 32 10), päiväpeitteet (ja niihin liittyvät tuotteet) (CN-koodi 6302 32 90), synteettistä kuituneulosta olevat verhokankaat (CN-koodi 6002 43 11) ja vapaa-ajan asusteissa käytettävät tekokuitukankaat (esim. lyocell, elastaani) (CN-koodi 5516 13 00).(17) Valituksen kohteena olevat Brasilian kauppatavarat ovat heikentäneet merkittävästi tiettyjen tekstiilituotteiden yhteisön viejien kilpailukykyä Brasilian markkinoilla. Kilpailukyky on heikentynyt erityisen voimakkaasti aloilla, joilla sovelletaan vähimmäistuontihintoja (esim. patjakangas, verhokankaat ja verkot).(18) Valituksen kohteena olevien toimenpiteiden käyttöönotto on johtanut monissa tapauksissa brasilialaisten asiakkaiden sekä saatujen tai vahvistettujen tilausten määrän ja osuuden merkittävään laskuun.(19) Vähittäishintoja koskeva vaatimus on johtanut myös Brasiliaan vietävien tuotteiden valikoiman merkittävään supistumiseen. Toisin sanoen niitä tuotteita, joiden vientihinta on liian alhainen verrattuna pakolliseen vähimmäishintaan, ei voida enää viedä, koska ne eivät enää olisi kilpailukykyisiä korkeampihintaisina. Merkittävää on, että näin tapahtuu usein huokeahintaisten tuotteiden kohdalla, joiden osalta on enemmän paikallista kilpailua. Brasilialainen tuoja ostaa lopulta brasilialaisen tuotteen, joka ilman pakollisia vähimmäishintoja olisi kalliimpi kuin vastaava yhteisön tekstiilituote.(20) Tekstiilituotteiden yhteisön tuottajille/viejille aiheutettuihin epäsuotuisiin kaupallisiin vaikutuksiin kuuluu myös tarve muuttaa tuotteen teknistä eritelmää tai koostumusta. Muutos on välttämätön, jos halutaan noudattaa vaadittuja vähimmäishintoja. Tuotteen teknisen erittelyn muuttaminen on joissakin tapauksissa ainoa tapa saada aikaan tuote, jonka hinta täyttää vähimmäishintavaatimuksen ja joka on silti taloudellisesti elinkelpoinen. Komission yksiköille on annettu esimerkkejä, joissa patjakankaan osalta puuvillan, viskoosin, polyesterin tms. prosenttimäärää tuotteessa oli muutettava esimerkiksi käyttämällä uutta raaka-ainetta (kuten viskoosi) tai käyttämällä uutta raaka-ainetta, joka muuttaa tuotteen neliömetripainoa (kuten polypropyleeni).(21) Ei-automaattisen tuontilisenssijärjestelmän käyttäminen Brasiliassa kauppapolitiikan välineenä kauppavirtojen valvomiseksi on johtanut joillakin tekstiilialoilla markkinaolosuhteiden täydelliseen muuttumiseen. Se puolestaan on joissakin tapauksissa lähes estänyt yhteisön tekstiiliviejien pääsyn Brasilian markkinoille. Esimerkkinä mainittakoon, että Brasilian viranomaisten CN-koodin 5516 23 10 kuuluvan jacquardneuloksesta valmistetun patjakankaan tuonnissa käyttöön ottama vähimmäistuontihinta (20 Yhdysvaltain dollaria kilolta) on enemmän kuin kaksinkertainen kyseisen tuotteen tavanomaiseen myyntihintaan ( 8-11 Yhdysvaltain dollaria kilolta) nähden. Hinnannousu on aiheuttanut kyseisen kodintekstiilituotteen yhteisön viejien kilpailukyvyn merkittävän laskun Brasilian markkinoilla.(22) Tämän vuoksi komissio katsoi, että edellä mainitut vaikutukset ovat asetuksen 2 artiklan 4 kohdassa tarkoitettuja epäsuotuisia kaupallisia vaikutuksia.D. YHTEISÖN ETU (23) Eurooppalaiset viejät ja tuottajat ovat tehneet parin viime vuoden aikana kolme valitusta Brasilian kauppatavoista, jotka vaikuttavat rajoittavasti joidenkin tuotteiden (teräslevyt, tekstiilit ja sorbitoli) vientiin yhteisöstä. Kyseiset toimenpiteet on suunnattu tietyille aroille aloille muulla kuin avoimella tavalla erittäin joustavan päätöksentekoprosessin kautta. Tämän vuoksi yhteisölle on erittäin tärkeätä puuttua Brasilian järjestelmään kokonaisvaltaisesti.(24) Sen varmistaminen, että WTO:n sopimuspuolet täyttävät kaikki velvoitteensa, on äärimmäisen tärkeätä yhteisölle, joka itsekin on sitoutunut samoihin velvoitteisiin. Monenvälisen kauppajärjestelmän moitteettoman toiminnan kannalta on olennaista puuttua johdonmukaisesti kaikkiin kauppatapoihin, joiden väitetään olevan ristiriidassa WTO:n sääntöjen kanssa.(25) Ottaen huomioon tekstiiliteollisuuden merkityksen yhteisölle kokonaisuudessaan ja tarpeen varmistaa yhteisön tekstiilituotteiden oikeudenmukaisuuden pääsy kolmannen maan markkinoille, yhteisön olisi Febeltex-tapauksen osalta viipymättä riitautettava Brasilian ei-automaattinen lisenssijärjestelmä tuontilisenssimenettelyistä tehdyn sopimuksen, vuoden 1994 GATT-sopimuksen ja WTO:n riitojenratkaisusopimuksen asianomaisten määräysten nojalla.E. PÄÄTELMÄT JA TOTEUTETTAVAT TOIMENPITEET (26) Asianomaisten Brasilian viranomaisten kanssa on pidetty kokouksia ja käyty kirjeenvaihtoa asian käsittelemiseksi ja sovintoratkaisuun pääsemiseksi, mutta Brasilian viranomaiset eivät ole esittäneet ehdotuksia asian ratkaisemiseksi.(27) Näissä olosuhteissa yhteisön etu edellyttää WTO:n riitojenratkaisumenettelyn aloittamista.ON PÄÄTTÄNYT SEURAAVAA:1 artikla 1. Brasilian ei-automaattinen lisenssijärjestelmä, pakolliset vähimmäishinnat ja pakolliset maksuehdot ovat ristiriidassa Maailman kauppajärjestön perustamisesta tehdystä Marrakechin sopimuksesta kyseiselle maalle johtuvien velvoitteiden kanssa, ja ne muodostavat asetuksen (EY) N:o 3286/94 2 artiklan 1 kohdassa tarkoitetun kaupan esteen.2. Yhteisö aloittaa toimenpiteet Brasiliaa vastaan riitojen ratkaisusta annettuja sääntöjä ja menettelyjä koskevan sopimuksen ja muiden asiaa koskevien WTO:n määräysten nojalla kaupan esteen poistamisen varmistamiseksi.2 artikla Tätä päätöstä sovelletaan siitä päivästä, kun se julkaistaan Euroopan yhteisöjen virallisessa lehdessä.Tehty Brysselissä 17 päivänä maaliskuuta 1999.Komission puolestaLeon BRITTANVarapuheenjohtaja(1) EYVL L 349, 31.12.1994, s. 71(2) EYVL L 41, 23.2.1995, s. 3(3) Ilmoitus neuvoston asetuksessa (EY) N:o 3286/94 tarkoitettua kaupan estettä koskevan tutkimusmenettelyn aloittamisesta Brasilian ylläpitämien tekstiilikaupan käytäntöjen osalta (EYVL C 63, 27.2.1998, s. 2).


title: 2013/696/YUTP: Poliittisten ja turvallisuusasioiden komitean päätös EUTM Mali/2/2013, annettu 12 päivänä marraskuuta 2013 , osallistujien komitean perustamisesta Malin asevoimien kouluttamiseen osallistumista koskevaa Euroopan unionin sotilasoperaatiota (EUTM Mali) varten

text:
               30.11.2013

               FI

               Euroopan unionin virallinen lehti

               L 320/31

         POLIITTISTEN JA TURVALLISUUSASIOIDEN KOMITEAN PÄÄTÖS EUTM MALI/2/2013,
   annettu 12 päivänä marraskuuta 2013,
   osallistujien komitean perustamisesta Malin asevoimien kouluttamiseen osallistumista koskevaa Euroopan unionin sotilasoperaatiota (EUTM Mali) varten
   (2013/696/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Malin asevoimien kouluttamiseen osallistumista koskevasta Euroopan unionin sotilasoperaatiosta, EUTM Mali 17 päivänä tammikuuta 2013 annetun neuvoston päätöksen 2013/34/YUTP (1) ja erityisesti sen 8 artiklan 5 kohdan,
   sekä katsoo seuraavaa:

               (1)

               Neuvosto on valtuuttanut päätöksen 2013/34/YUTP 8 artiklan 5 kohdan mukaisesti poliittisten ja turvallisuusasioiden komitean (PTK) tekemään asiaankuuluvat päätökset osallistujien komitean perustamisesta Malin asevoimien kouluttamiseen osallistumista koskevaa Euroopan unionin sotilasoperaatiota (EUTM Mali) varten.

               (2)

               Eurooppa-neuvoston Nizzassa 7, 8 ja 9 päivänä joulukuuta 2000 ja Brysselissä 24 ja 25 päivänä lokakuuta 2002 antamissa päätelmissä vahvistettiin järjestelyt, jotka koskevat kolmansien valtioiden osallistumista kriisinhallintaoperaatioihin ja osallistujien komitean perustamista.

               (3)

               Osallistujien komitean olisi oltava foorumi, jossa käsitellään kaikkia EUTM Malin toteuttamiseen liittyviä ongelmia osallistuvien kolmansien valtioiden kanssa. PTK:n, joka vastaa EUTM Malin poliittisesta valvonnasta ja strategisesta johdosta, olisi otettava huomioon osallistujien komitean esittämät näkemykset.

               (4)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Näin ollen Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan,

         ON HYVÄKSYNYT TÄMÄN PÄÄTÖKSEN:
   1 artikla
   Perustaminen ja tehtävät
   Perustetaan osallistujien komitea Euroopan unionin sotilasoperaatiolle, jolla osallistutaan Malin asevoimien kouluttamiseen (EUTM Mali). Sen tehtävät vahvistetaan Eurooppa-neuvoston Nizzassa 7, 8 ja 9 päivänä joulukuuta 2000 ja Brysselissä 24 ja 25 päivänä lokakuuta 2002 antamissa päätelmissä.
   2 artikla
   Kokoonpano
   1.   Osallistujien komitean jäseniä ovat:

               —

               kaikkien jäsenvaltioiden edustajat,

               —

               niiden EUTM Maliin osallistuvien kolmansien valtioiden edustajat, joiden osallistuminen on merkittävää.

         2.   Myös komission edustaja voi osallistua osallistujien komitean kokouksiin.
   3 artikla
   EU:n operaation komentajan antamat tiedot
   Osallistujien komitea saa tietoja EU:n operaation komentajalta.
   4 artikla
   Puheenjohtaja
   Osallistujien komitean puheenjohtajana toimii unionin ulkoasioiden ja turvallisuuspolitiikan korkea edustaja tai hänen edustajansa tiiviissä yhteistyössä Euroopan unionin sotilaskomitean puheenjohtajan tai hänen edustajansa kanssa.
   5 artikla
   Kokoukset
   1.   Puheenjohtaja kutsuu osallistujien komitean koolle säännöllisin väliajoin. Olosuhteiden niin vaatiessa kokouksia voidaan kutsua koolle kiireellisesti puheenjohtajan aloitteesta tai jäsenen pyynnöstä.
   2.   Puheenjohtaja jakaa etukäteen esityslistaehdotuksen ja kokousasiakirjat. Puheenjohtaja toimittaa yhteenvedon osallistujien komitean työn tuloksista PTK:lle.
   6 artikla
   Tietojen luottamuksellisuus
   1.   Osallistujien komitean kokouksiin ja käsittelyihin sovelletaan neuvoston turvallisuussääntöjä 23 päivänä syyskuuta 2013 annetun neuvoston päätöksen 2013/488/EU (2) mukaisesti. Erityisesti edellytetään, että osallistujien komitean edustajilla on riittävä henkilöturvallisuusselvitys.
   2.   Osallistujien komitean käsittelyt kuuluvat salassapitovelvollisuuden piiriin, jollei osallistujien komitea päätä yksimielisesti toisin.
   7 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 12 päivänä marraskuuta 2013.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 14, 18.1.2013, s. 19.

      (2)  Neuvoston päätös 2013/488/EU, annettu 23 päivänä syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1).


title: Euroopan yhteisöjen siirtotyöläisten sosiaaliturvan hallintotoimikunta - 2005/204/EY: Päätös N:o 199, tehty 13 päivänä lokakuuta 2004, neuvoston asetusten (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista (E 300 -sarja)ETA:n kannalta sekä EU:n ja Sveitsin välisen sopimuksen kannalta merkityksellinen teksti.

text:
               18.3.2005

               FI

               Euroopan unionin virallinen lehti

               L 73/1

      PÄÄTÖS N:o 199,
   tehty 13 päivänä lokakuuta 2004,
   neuvoston asetusten (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista (E 300 -sarja)
   (ETA:n kannalta sekä EU:n ja Sveitsin välisen sopimuksen kannalta merkityksellinen teksti)
   (2005/204/EY)
   SIIRTOTYÖLÄISTEN SOSIAALITURVAN HALLINTOTOIMIKUNTA, joka
   ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 (1) 81 artiklan a alakohdan, jonka mukaisesti hallintotoimikunnan tehtävänä on käsitellä kaikkia hallinnollisia kysymyksiä, jotka johtuvat asetuksen (ETY) N:o 1408/71 ja myöhempien asetusten säännöksistä,
   ottaa huomioon sosiaaliturvajärjestelmän soveltamisesta yhteisön alueella liikkuviin palkattuihin työntekijöihin ja heidän perheenjäseniinsä annetun asetuksen (ETY) N:o 1408/71 täytäntöönpanomenettelystä 21 päivänä maaliskuuta 1972 annetun neuvoston asetuksen (ETY) N:o 574/72 (2) 2 artiklan 1 kohdan, jonka mukaisesti hallintotoimikunnan tehtävänä on laatia asetusten (ETY) N:o 1408/71 ja (ETY) N:o 572/72 soveltamisessa tarvittavien asiakirjojen mallit,
   ottaa huomioon neuvoston asetusten (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista (E 301, E 302, E 303) 8 päivänä helmikuuta 1994 tehdyn päätöksen N:o 154 (3),
   sekä katsoo seuraavaa:

               (1)

               Euroopan unionin laajentuminen 1 päivänä toukokuuta 2004 edellyttää lomakkeiden E 301, E 302 ja E 303 muuttamista.

               (2)

               Euroopan talousalueesta 2 päivänä toukokuuta 1992 tehdyn sopimuksen (ETA-sopimus), sellaisena kuin se on täydennettynä 17 päivänä maaliskuuta 1993 tehdyllä pöytäkirjalla, liitteellä VI pannaan täytäntöön asetukset (ETY) N:o 1408/71 ja (ETY) N:o 574/72 Euroopan talousalueella.

               (3)

               Euroopan yhteisö ja sen jäsenvaltiot sekä Sveitsin valaliitto ovat tehneet henkilöiden vapaasta liikkuvuudesta sopimuksen (Sveitsin sopimus), joka tuli voimaan 1 päivänä kesäkuuta 2002. Sopimuksen liitteessä II viitataan asetuksiin (ETY) N:o 1408/71 ja (ETY) N:o 574/72.

               (4)

               Käytännön syistä lomakkeiden, joita käytetään Euroopan unionissa ja ETA-sopimuksen ja Sveitsin sopimuksen nojalla, olisi oltava identtiset,

         ON PÄÄTTÄNYT SEURAAVAA:

               1.

               Korvataan mallilomakkeet E 301, E 302 ja E 303, jotka on esitetty päätöksessä N:o 154, tähän päätökseen liitetyillä mallilomakkeilla.

               2.

               Jäsenvaltioiden toimivaltaisten viranomaisten on toimitettava asianomaisten (etuuteen oikeutettujen, laitosten, työnantajien jne.) saataville liitteenä olevien mallien mukaiset lomakkeet.

               3.

               Kyseisten lomakkeiden on oltava saatavilla yhteisön virallisilla kielillä, ja eri toisintojen on oltava asettelultaan täysin identtisiä, jotta jokaisen (kuten etuuteen oikeutetun henkilön, laitoksen tai työnantajan), jolle lomake on osoitettu, on mahdollista saada painettu lomake omalla kielellään.

               4.

               Tämä päätös, jolla korvataan päätös N:o 154, julkaistaan Euroopan unionin virallisessa lehdessä. Sitä sovelletaan sen julkaisemista seuraavan kuukauden ensimmäisestä päivästä.

            Hallintotoimikunnan

            puheenjohtaja

         C. J. VAN DEN BERG

      (1)  EYVL L 149, 5.7.1971, s. 2, asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 631/2004 (EUVL L 100, 6.4.2004, s. 1).

      (2)  EYVL L 74, 27.3.1972, s. 1, asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 631/2004.

      (3)  EYVL L 244, 19.9.1994, s. 123.


title: 2013/592/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä Euroopan rautatieviraston talousarvion toteuttamisesta varainhoitovuonna 2011

text:
               16.11.2013

               FI

               Euroopan unionin virallinen lehti

               L 308/277

      EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä Euroopan rautatieviraston talousarvion toteuttamisesta varainhoitovuonna 2011
   (2013/592/EU)
   EUROOPAN PARLAMENTTI, joka

               —

               ottaa huomioon Euroopan rautatieviraston lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen Euroopan rautatieviraston tilinpäätöksestä varainhoitovuodelta 2011 sekä viraston vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan rautatieviraston perustamisesta (virastoasetus) 29. huhtikuuta 2004 annetun Euroopan parlamentin ja neuvoston asetuksen (EY) N:o 881/2004 (4) ja erityisesti sen 39 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0103/2013),

               1.

               myöntää Euroopan rautatieviraston pääjohtajalle vastuuvapauden viraston talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan rautatieviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 145.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 164, 30.4.2004, s. 1.

      (5)  EYVL L 357, 31.12.2002, s. 72.

         EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan rautatieviraston talousarvion toteuttamisesta varainhoitovuonna 2011
      EUROOPAN PARLAMENTTI, joka

                  —

                  ottaa huomioon Euroopan rautatieviraston lopullisen tilinpäätöksen varainhoitovuodelta 2011,

                  —

                  ottaa huomioon tilintarkastustuomioistuimen kertomuksen Euroopan rautatieviraston tilinpäätöksestä varainhoitovuodelta 2011 sekä viraston vastaukset (1),

                  —

                  ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

                  —

                  ottaa huomioon Euroopan rautatieviraston perustamisesta (virastoasetus) 29. huhtikuuta 2004 annetun Euroopan parlamentin ja neuvoston asetuksen (EY) N:o 881/2004 (4) ja erityisesti sen 39 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0103/2013),

                  A.

                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että Euroopan rautatieviraston varainhoitovuoden 2011 tilit ovat luotettavat ja tilien perustana olevat toimet ovat lailliset ja asianmukaiset;

                  B.

                  ottaa huomioon, että parlamentti myönsi 10. toukokuuta 2012 viraston pääjohtajalle vastuuvapauden viraston talousarvion toteuttamisesta varainhoitovuonna 2010 (6) ja vastuuvapauspäätökseen liitetyssä päätöslauselmassa se muun muassa

                              —

                              pahoitteli, että talousarvioennusteiden virheiden takia tietyt investoinnit peruuntuivat tai viivästyivät; kehotti virastoa ilmoittamaan viipymättä vastuuvapauden myöntävälle viranomaiselle menoennusteiden parantamiseksi toteutetuista toimenpiteistä,

                              —

                              palautti mieliin, että virasto siirsi jo varainhoitovuosina 2008 ja 2009 huomattavia määriä määrärahoja varainhoitovuodelle 2010; katsoi, että tällaista talousarvion vuotuisperiaatteen vakavaa rikkomista ei enää tulevaisuudessa voida hyväksyä ja että vastuuvapaus olisi evättävä, mikäli tätä talousarviota koskevaa periaatetta vielä rikotaan; kehotti virastoa ryhtymään välittömästi tarvittaviin parannustoimiin,

                              —

                              katsoi, että virasto ei paneutunut asianmukaisesti määrärahojen siirtämistä vuodelta toiselle koskevaan ongelmaan; muistutti talousarvion vuotuisperiaatteen tärkeydestä; kehotti virastoa ilmoittamaan vastuuvapauden myöntävälle viranomaiselle, mihin toimiin virasto on ryhtynyt parantaakseen talousarvionsa toteuttamista ja vähentääkseen määrärahojen siirtämistä vuodelta toiselle,

                              —

                              kehotti virastoa tekemään monivuotisen suunnitelman, jossa pitkän aikavälin tavoitteet muutetaan monivuotisiksi tehtäviksi ja niihin liittyviksi keskeisiksi tulosindikaattoreiksi; korosti, että tämä tarjoaisi sidosryhmille enemmän tietoa viraston tavoitteista, toiminnasta, strategisista painopisteistä ja resurssien kohdentamisesta,

                              —

                              kehotti virastoa panemaan täytäntöön sisäisen tarkastuksen antamat suositukset, jotka koskevat sisäisen tarkastuksen vuonna 2009 suorittamaa henkilöstöhallinnon tarkastusta;

                  C.

                  ottaa huomioon varainhoitovuotta 2011 koskevan kertomuksen viraston tilinpäätöksestä (7), jonka mukaan viraston talousarvio vuodeksi 2011 oli 25 988 665 euroa, kun vuodeksi 2010 se oli 24 147 240 euroa, mikä tarkoittaa 7,62 prosentin lisäystä edellisvuoteen verrattuna;

         Talousarvio- ja varainhallinto

                  1.

                  toteaa, että viraston vuotuisen toimintakertomuksen mukaan määrärahoista 95 prosenttia sidottiin ja 81 prosenttia käytettiin maksuihin; panee merkille erityisesti, että

                              —

                              osastossa 1 ”henkilöstömenot” määrärahoja sidottiin yhteensä 15 930 664 euroa (100 prosenttia), joista käytettiin maksujen suorittamiseen 99 prosenttia (15 710 948 euroa) ja yksi prosentti siirrettiin vuodelle 2012 (219 716 euroa);

                              —

                              osastossa 2 ”hallintomenot” määrärahoja sidottiin yhteensä 2 212 548 euroa (liki 100 prosenttia), joista käytettiin maksujen suorittamiseen 75 prosenttia (1 649 635 euroa) ja 25 prosenttia siirrettiin vuodelle 2012 (562 913 euroa);

                              —

                              osastossa 3 ”toimintamenot” määrärahoja sidottiin yhteensä 6 495 020 euroa (83 prosenttia), joista käytettiin maksujen suorittamiseen 47 prosenttia (3 659 761 euroa) ja 36 prosenttia siirrettiin vuodelle 2012 (2 835 259 euroa);

                  2.

                  toteaa, että talousarviomäärärahoihin perustuvien maksujen toteutumisaste parani kaikissa osastoissa, mutta pysyi alhaisena osastossa 3, jossa toteutumisaste oli 47 prosenttia (39 prosenttia vuonna 2010); vaatii virastoa ryhtymään lisätoimiin tämän ongelman korjaamiseksi, sillä tilanne on vastoin talousarvion vuotuisuuden periaatetta, ja raportoimaan viipymättä budjettivallan käyttäjälle;

         Henkilöstö

                  3.

                  panee merkille tilintarkastustuomioistuimen kertomuksesta, että puolet viraston operatiivisesta henkilöstöstä vaihtuu vuosina 2013–2015; pyytää virastoa tiedottamaan vastuuvapauden myöntävälle viranomaiselle toimista, joita se on toteuttanut selviytyäkseen tästä vaikeasta tilanteesta, joka saattaa häiritä viraston toimintaa merkittävästi;

         Kaksi toimipaikkaa

                  4.

                  panee merkille viraston todenneen, että kahden toimipaikan ylläpitäminen aiheuttaa tehottomuutta ja lisää kustannuksia; toteaa myös, että virasto tekee parhaansa, jotta viraston kotipaikkaa koskevan päätöksen kielteiset vaikutukset jäisivät mahdollisimman vähäisiksi;

                  5.

                  toteaa, että vuotuisen toimintakertomuksen mukaan Valenciennesin päätoimipaikan tilojen laajentamista koskevan hankkeen valmisteluvaihe on saatu päätökseen; panee merkille myös, että Lillen toimipaikan kunnostustöitä on lykätty resurssipulan vuoksi;

         Kirjanpitojärjestelmä

                  6.

                  panee merkille, että viraston vuotuisen toimintakertomuksen mukaan virasto päivitti rahoitusmenettelyjä koskevan käsikirjansa suoriteperusteisen kirjanpidon (ABAC) Workflow- ja Assets-moduulien käytön mukaisesti; toteaa lisäksi, että ABAC-järjestelmän Assets-moduuli otettiin käyttöön vuonna 2011;

                  7.

                  panee tyytyväisenä merkille, että virasto on pannut täytäntöön laskujen keskitetyn kirjausjärjestelmän 1. syyskuuta 2010 alkaen; korostaa, että tämä toimenpide on välttämätön, jotta varmistetaan, että kaikki laskut kirjataan oikea-aikaisesti ja jotta autetaan välttämään viivästyksiä maksujen käsittelyssä;

         Määrärahasiirrot varainhoitovuodelta toiselle

                  8.

                  toteaa, että tilintarkastustuomioistuimen kertomuksen mukaan määrärahoja siirrettiin vuodelle 2012 yhteensä 3 617 887 euroa; kehottaa virastoa ryhtymään lisätoimiin tämän ongelman korjaamiseksi, sillä tilanne on vastoin talousarvion vuotuisuuden periaatetta;

         Palvelukseenottomenettelyt

                  9.

                  toteaa, että tilintarkastustuomioistuimen kertomuksen mukaan virasto voisi parantaa palvelukseenottomenettelyjään aukottoman avoimuuden ja ehdokkaiden tasapuolisen kohtelun varmistamiseksi; kehottaa virastoa tiedottamaan vastuuvapauden myöntävälle viranomaiselle toimista, joihin se on ryhtynyt kyseisten menettelyiden parantamiseksi; katsoo, että jotkut henkilöstösääntöjen määräyksistä voivat olla hallinnollisesti huomattavan raskaita; kannustaa sen vuoksi komissiota antamaan virastoille mahdollisuuden tiettyyn yksinkertaistamiseen henkilöstösääntöjen 110 artiklan yhteydessä;

                  10.

                  toteaa, että viraston vuotuisen toimintakertomuksen mukaan henkilöstöä oli otettu palvelukseen suunnitellusti ja että vuoden lopussa avointen tointen osuus oli 2,78 prosenttia; panee lisäksi merkille, että vuoden 2011 lopussa henkilöstön kokonaismäärä oli 140 tilapäistä toimihenkilöä ja 14 muuhun henkilöstöön kuuluvaa (sopimussuhteisia toimihenkilöitä ja työkomennuksella olevia kansallisia asiantuntijoita);

         Eturistiriidat

                  11.

                  kehottaa virastoa valvomaan mahdollisia eturistiriitoja ja estämään ne ottaessaan palvelukseensa asiantuntijoita ja henkilöstöä valvomaltaan alalta;

         Sisäinen tarkastus

                  12.

                  toteaa, että viraston ilmoittamien tietojen mukaan sisäisen tarkastuksen osasto suoritti vuonna 2011 yhteentoimivuuden asiantuntijahallinnointia koskevan tarkastuksen tarjotakseen kohtuullisen varmuuden sisäisen valvonnan järjestelmän riittävyydestä ja vaikuttavuudesta mitä tulee yhteentoimivuuden asiantuntijahallinnointiin virastossa; panee merkille, että sisäinen tarkastus antoi tarkastuksensa tulosten perusteella kuusi suositusta, joista kaksi oli ”hyvin tärkeää”, kolme ”tärkeää” ja yksi ”toivottava”; kehottaa virastoa panemaan sisäisen tarkastuksen antamat suositukset täytäntöön ja tiedottamaan vastuuvapauden myöntävälle viranomaiselle toteuttamistaan toimista;

                  13.

                  pitää myönteisenä, että virasto perusti vuoden 2007 lopussa sisäisen tarkastuksen yksikön, jonka tehtävänä on avustaa ja neuvoa pääjohtajaa ja johtoa sisäiseen valvontaan, riskinarviointiin ja sisäiseen tarkastukseen liittyvissä kysymyksissä; toteaa myös, että sisäisen tarkastuksen yksikkö pyrki toiminnallaan tukemaan johtoa sen suorittaessa 16:ta sisäisen valvonnan standardia koskevaa vuotuista arviointiaan, sen tarkistaessa riskinhallintapuitteita, koordinoidessa vuoden 2011 riskinarviointia ja laatiessa erityistä toimintasuunnitelmaa eturistiriitojen käsittelemiseksi virastossa;

                  14.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnan tuloksellisuudesta, varainhoidosta ja sen valvonnasta 17. huhtikuuta 2013 antamaansa päätöslauselmaan (8).

         (1)  EUVL C 388, 15.12.2012, s. 145.

         (2)  EYVL L 248, 16.9.2002, s. 1.

         (3)  EUVL L 298, 26.10.2012, s. 1.

         (4)  EUVL L 164, 30.4.2004, s. 1.

         (5)  EYVL L 357, 31.12.2002, s. 72.

         (6)  EUVL L 286, 17.10.2012, s. 229.

         (7)  Tilinpäätöstä koskeva vuosikertomus 2011, s. 6.

         (8)  Hyväksytyt tekstit, P7_TA(2013)0134 (katso tämän virallisen lehden sivu 374).


Avis juridique important

|

31995D0148

95/148/EY, EHTY, Euratom: Komission päätös, tehty 8 päivänä maaliskuuta 1995, työjärjestyksensä muuttamisesta

Virallinen lehti nro L 097 , 29/04/1995 s. 0082 - 0083

KOMISSION PÄÄTÖS,tehty 8 päivänä maaliskuuta 1995,työjärjestyksensä muuttamisesta (95/148/EY, Euratom, EHTY) EUROOPAN YHTEISÖJEN KOMISSIO, jokaottaa huomioon Euroopan hiili- ja teräsyhteisön perustamissopimuksen ja erityisesti sen 16 artiklan,ottaa huomioon Euroopan yhteisön perustamissopimuksen ja erityisesti sen 162 artiklan 2 kohdan,ottaa huomioon Euroopan atomienergiayhteisön perustamissopimuksen ja erityisesti sen 131 artiklan,ON PÄÄTTÄNYT SEURAAVAA:1 artikla Muutetaan komission työjärjestystä seuraavasti:1) Korvataan 10 artiklan neljäs kohta seuraavasti:"Ehdotusta, josta yksikään komission jäsenistä ei ole esittänyt tai pitänyt voimassa varaumaa kirjalliselle menettelylle asetetun määräajan päättymiseen saakka, pidetään komission hyväksymänä. Hyväksytyt ehdotukset kirjataan päivittäiseen asialuetteloon, josta tehdään maininta komission seuraavan kokouksen pöytäkirjaan".2) Korvataan 11 artikla seuraavasti:"11 artiklaKomissio voi, edellyttäen, että noudatetaan täysin sen kollegiaalisen vastuun periaatetta, valtuuttaa yhden tai useamman jäsenistään toteuttamaan puolestaan ja valvonnassaan selkeästi määriteltyjä hallinnollisia toimenpiteitä ja erityisesti laatimaan kollegion myöhemmin tehtävää päätöstä koskevia valmisteluasiakirjoja.Komissio voi myös puheenjohtajan suostumuksella antaa yhden tai useamman jäsenensä tehtäväksi hyväksyä ensimmäisessä kohdassa määritellyn säädöksen tai muille toimielimille esitettävän ehdotuksen lopullisen tekstin, jonka sisällön se on vahvistanut käsittelyssään.Valtuusmenettelyllä hyväksytyt päätökset kirjataan päivittäiseen asialuetteloon, josta tehdään maininta komission seuraavan kokouksen pöytäkirjaan.Näin siirretyt valtuudet voidaan siirtää edelleen ainoastaan, jos siitä nimenomaisesti määrätään valtuuspäätöksessä.Edellisten kohtien määräyksiä sovelletaan, sanotun kuitenkaan rajoittamatta sääntöjen soveltamista rahoitusasioihin liittyvien valtuuksien siirrosta, nimittävän viranomaisen ja palvelukseen ottamista koskevien sopimusten tekemiseen oikeutetun viranomaisen valtuuksista."3) Korvataan 16 artikla seuraavasti:"16 artiklaKokouksessa hyväksytyt säädökset liitetään todistusvoimaisella kielellä tai todistusvoimaisilla kielillä erottamattomasti komission sen kokouksen pöytäkirjaan, jossa ne on hyväksytty. Nämä säädökset varmennetaan puheenjohtajan ja pääsihteerin allekirjoituksilla pöytäkirjan ensimmäisellä sivulla.Kirjallisella menettelyllä hyväksytyt säädökset liitetään todistusvoimaisella kielellä tai todistusvoimaisilla kielillä erottamattomasti 10 artiklassa mainittuun päivittäiseen asialuetteloon. Nämä säädökset varmennetaan pääsihteerin allekirjoituksella päivittäisen asialuettelon viimeisellä sivulla.Valtuusmenettelyllä hyväksytyt säädökset liitetään todistusvoimaisella kielellä tai todistusvoimaisilla kielillä erottamattomasti 11 artiklassa mainittuun päivittäiseen asialuetteloon. Nämä säädökset varmennetaan pääsihteerin allekirjoituksella päivittäisen asialuettelon viimeisellä sivulla.Tässä työjärjestyksessä tarkoitetaan EHTY:n perustamissopimuksen 14 artiklassa, EY:n perustamissopimuksen 189 artiklassa ja Euratomin perustamissopimuksen 161 artiklassa määrätyissä muodoissa olevia säädöksiä.Tässä työjärjestyksessä todistusvoimaisilla kielillä tarkoitetaan yhteisön kaikkia virallisia kieliä, kun kyseessä ovat yleisesti sovellettavat säädökset, ja muiden säädösten osalta niiden jäsenvaltioiden kieliä, joille ne on osoitettu."2 artikla Tämä päätös tulee voimaan 29 päivänä huhtikuuta 1995.3 artikla Tämä päätös julkaistaan Euroopan yhteisöjen virallisessa lehdessä.Tehty Brysselissä 8 päivänä maaliskuuta 1995.Komission puolestaJacques SANTERPuheenjohtaja


title: 2013/229/EU: Neuvoston päätös, annettu 14 päivänä toukokuuta 2013 , sormenjälkitietoja koskevan automaattisen tietojenvaihdon aloittamisesta Romanian kanssa

text:
               24.5.2013

               FI

               Euroopan unionin virallinen lehti

               L 138/11

         NEUVOSTON PÄÄTÖS,
   annettu 14 päivänä toukokuuta 2013,
   sormenjälkitietoja koskevan automaattisen tietojenvaihdon aloittamisesta Romanian kanssa
   (2013/229/EU)
   EUROOPAN UNIONIN NEUVOSTO, joka
   ottaa huomioon rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi 23 päivänä kesäkuuta 2008 tehdyn neuvoston päätöksen 2008/615/YOS (1) ja erityisesti sen 25 artiklan,
   ottaa huomioon päätöksen 2008/615/YOS täytäntöönpanosta 23 päivänä kesäkuuta 2008 tehdyn neuvoston päätöksen 2008/616/YOS (2) sekä erityisesti sen 20 artiklan ja sen liitteessä olevan 4 luvun,
   sekä katsoo seuraavaa:

               (1)

               Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyn, siirtymämääräyksistä tehdyn pöytäkirjan mukaan ennen Lissabonin sopimuksen voimaantuloa hyväksyttyjen unionin toimielinten, elinten ja laitosten säädösten oikeusvaikutukset säilyvät niin kauan kuin näitä säädöksiä ei kumota, julisteta mitättömiksi tai muuteta perussopimusten nojalla.

               (2)

               Näin ollen päätöksen 2008/615/YOS 25 artiklaa sovelletaan, ja neuvoston on päätettävä yksimielisesti, ovatko jäsenvaltiot panneet täytäntöön mainitun päätöksen 6 luvun säännökset.

               (3)

               Päätöksen 2008/616/YOS 20 artiklassa säädetään, että päätöksen 2008/615/YOS 25 artiklan 2 kohdassa tarkoitetut päätökset tehdään kyselyyn perustuvan arviointiraportin perusteella. Päätöksen 2008/615/YOS 2 luvun mukaisen automaattisen tietojenvaihdon osalta arviointiraportin on perustuttava arviointikäyntiin ja testausajoon.

               (4)

               Päätöksen 2008/616/YOS liitteessä olevan 4 luvun 1.1 kohdan mukaan asiaa käsittelevä neuvoston työryhmä laatii kyselyn, joka koskee kutakin automaattista tietojenvaihtoa, ja heti kun jäsenvaltio katsoo täyttävänsä edellytykset tietojen jakamiseksi kyseisessä tietoluokassa, se vastaa kyselyyn.

               (5)

               Romania on vastannut tietosuojaa koskevaan kyselyyn ja sormenjälkitietojen vaihtoa koskevaan kyselyyn.

               (6)

               Romania on toteuttanut Itävallan kanssa onnistuneen testausajon.

               (7)

               Romaniaan on tehty arviointikäynti, ja Itävallan arviointiryhmä on laatinut arviointikäynnistä raportin, joka on toimitettu asiaankuuluvalle neuvoston työryhmälle.

               (8)

               Neuvostolle on esitetty arviointiraportti, jossa on yhteenveto sormenjälkitietojen vaihtoa koskeneiden kyselyn, arviointikäynnin ja testausajon tuloksista,

         ON HYVÄKSYNYT TÄMÄN PÄÄTÖKSEN:
   1 artikla
   Romania on sormenjälkitietojen automaattisen haun toteuttamiseksi pannut täysimääräisesti täytäntöön päätöksen 2008/615/YOS 6 luvun tietosuojaa koskevat yleiset säännökset, ja sillä on oikeus vastaanottaa ja toimittaa henkilötietoja kyseisen päätöksen 9 artiklan mukaisesti tämän päätöksen voimaantulopäivästä alkaen.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 14 päivänä toukokuuta 2013.

            Neuvoston puolesta

            Puheenjohtaja

         M. NOONAN

      (1)  EUVL L 210, 6.8.2008, s. 1.

      (2)  EUVL L 210, 6.8.2008, s. 12.


title: Neuvoston päätös 2013/186/YUTP, annettu 22 päivänä huhtikuuta 2013 , Syyriaan kohdistettavista rajoittavista toimenpiteistä annetun päätöksen 2012/739/YUTP muuttamisesta

text:
                  23.4.2013

                  FI

                  Euroopan unionin virallinen lehti

                  L 111/101

         NEUVOSTON PÄÄTÖS 2013/186/YUTP,
         annettu 22 päivänä huhtikuuta 2013,
         Syyriaan kohdistettavista rajoittavista toimenpiteistä annetun päätöksen 2012/739/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         sekä katsoo seuraavaa:

                     (1)

                     Neuvosto hyväksyi 29 päivänä marraskuuta 2012 päätöksen 2012/739/YUTP Syyriaan kohdistettavista rajoittavista toimenpiteistä (1).

                     (2)

                     Neuvosto totesi 18 päivänä helmikuuta 2013, että Syyriaan kohdistettuja pakotteita olisi arvioitava ja tarkasteltava uudelleen opposition tukemiseksi ja auttamiseksi.

                     (3)

                     Neuvosto katsoo, että eräiden rajoittavien toimenpiteiden yhteydessä on otettava käyttöön poikkeuksia Syyrian siviiliväestön auttamiseksi ja erityisesti humanitaaristen näkökohtien, normaaliin elämään palaamisen, peruspalvelujen jatkumisen, jälleenrakennuksen ja normaalin taloudellisen toiminnan elpymisen tai muiden siviilitarkoitusten huomioon ottamiseksi. Neuvosto katsoo, että poikkeusmenettelyssä olisi kuultava Syyrian kansallista vallankumouksellisten ja oppositioryhmien liittoutumaa, jonka Euroopan unioni hyväksyy Syyrian kansan legitiiminä edustajana.

                     (4)

                     Neuvosto on tässä yhteydessä päättänyt muuttaa toimenpiteitä, jotka koskevat öljyntuontikieltoa, kieltoa viedä keskeisiä laitteita ja teknologiaa Syyriassa toimiville öljy- ja maakaasuteollisuuden avainaloille sekä kieltoa investoida Syyrian öljyteollisuuteen.

                     (5)

                     Unionin lisätoimet ovat tarpeen tiettyjen toimenpiteiden panemiseksi täytäntöön.

                     (6)

                     Päätös 2012/739/YUTP olisi muutettava vastaavasti,

               ON HYVÄKSYNYT TÄMÄN PÄÄTÖKSEN:

            1 artikla
            Muutetaan neuvoston päätös 2012/739/YUTP seuraavasti:

                        1)

                        Lisätään artiklat seuraavasti:

                           "6 a artikla
                           Syyrian siviiliväestön auttamiseksi ja erityisesti humanitaaristen näkökohtien, normaaliin elämään palaamisen, peruspalvelujen jatkumisen, jälleenrakennuksen ja normaalin taloudellisen toiminnan elpymisen tai muiden siviilitarkoitusten huomioon ottamiseksi ja poiketen siitä, mitä 6 artiklan 1 ja 2 kohdassa säädetään, jäsenvaltion toimivaltaiset viranomaiset voivat antaa luvan raakaöljyn ja öljytuotteiden ostoon, tuontiin ja kuljetukseen Syyriasta ja siihen liittyvän rahoituksen tai rahoitustuen, mukaan lukien johdannaiset, sekä vakuutusten ja jälleenvakuutusten myöntämiseen, jos seuraavat edellytykset täyttyvät:

                                       a)

                                       kyseinen jäsenvaltio on etukäteen kuullut Syyrian kansallista vallankumouksellisten ja oppositioryhmien liittoutumaa;

                                       b)

                                       kyseiset toimet eivät hyödytä suoraan tai välillisesti 25 artiklan 1 kohdassa mainittua henkilöä tai yhteisöä; ja

                                       c)

                                       kyseisillä toimilla ei rikota mitään tässä päätöksessä säädettyä kieltoa.

                                 Jäsenvaltion on ilmoitettava muille jäsenvaltioille kaikista tämän artiklan nojalla annetuista luvista."

                           "9 a artikla
                           Syyrian siviiliväestön auttamiseksi ja erityisesti humanitaaristen näkökohtien, normaaliin elämään palaamisen, peruspalvelujen jatkumisen, jälleenrakennuksen ja normaalin taloudellisen toiminnan elpymisen tai muiden siviilitarkoitusten huomioon ottamiseksi ja poiketen siitä, mitä 8 artiklan 1 ja 2 kohdassa säädetään, jäsenvaltion toimivaltaiset viranomaiset voivat antaa luvan keskeisten laitteiden ja teknologian myyntiin, toimitukseen ja siirtoon 8 artiklan 1 kohdassa tarkoitetuille Syyriassa toimiville öljy- ja maakaasuteollisuuden avainaloille tai näillä aloilla Syyrian ulkopuolella toimiville syyrialaisille tai syyrialaisomistuksessa oleville yrityksille sekä asiaankuuluvan teknisen avun tai koulutuksen ja muiden palvelujen tarjoamiseen sekä rahoitukseen tai rahoitustukeen, jos seuraavat edellytykset täyttyvät:

                                       a)

                                       kyseinen jäsenvaltio on etukäteen kuullut Syyrian kansallista vallankumouksellisten ja oppositioryhmien liittoutumaa;

                                       b)

                                       kyseiset toimet eivät hyödytä suoraan tai välillisesti 25 artiklan 1 kohdassa mainittua henkilöä tai yhteisöä; ja

                                       c)

                                       kyseisillä toimilla ei rikota mitään tässä päätöksessä säädettyä kieltoa.

                                 Jäsenvaltion on ilmoitettava muille jäsenvaltioille kaikista tämän artiklan nojalla annetuista luvista."

                           "14 a artikla
                           Syyrian siviiliväestön auttamiseksi ja erityisesti humanitaaristen näkökohtien, normaaliin elämään palaamisen, peruspalvelujen jatkumisen, jälleenrakennuksen ja normaalin taloudellisen toiminnan elpymisen tai muiden siviilitarkoitusten huomioon ottamiseksi ja poiketen siitä, mitä 13 artiklan a, c ja e alakohdassa säädetään, jäsenvaltion toimivaltaiset viranomaiset voivat antaa luvan rahoituslainojen tai -luottojen myöntämiseen Syyrian öljyteollisuuden öljynetsintä-, öljyntuotanto- tai öljynjalostusaloilla Syyriassa toimiville yrityksille taikka näillä aloilla Syyrian ulkopuolella toimiville syyrialaisille tai syyrialaisomistuksessa oleville yrityksille, tai osuuden tai lisäosuuden hankkimiseen näistä yrityksistä taikka yhteisyritysten perustamiseen Syyrian öljyteollisuuden öljynetsintä-, öljyntuotanto- tai öljynjalostusaloilla Syyriassa toimivien yritysten kanssa sekä näiden yritysten määräysvallassa olevien tytäryhtiöiden tai osakkuusyhtiöiden kanssa, jos seuraavat edellytykset täyttyvät:

                                       a)

                                       kyseinen jäsenvaltio on etukäteen kuullut Syyrian kansallista vallankumouksellisten ja oppositioryhmien liittoutumaa;

                                       b)

                                       kyseiset toimet eivät hyödytä suoraan tai välillisesti 25 artiklan 1 kohdassa mainittua henkilöä tai yhteisöä; ja

                                       c)

                                       kyseisillä toimilla ei rikota mitään tässä päätöksessä säädettyä kieltoa.

                                 Jäsenvaltion on ilmoitettava muille jäsenvaltioille kaikista tämän artiklan nojalla annetuista luvista."

                        2)

                        Korvataan 31 artikla seuraavasti:

                           "31 artikla

                              1.   Tätä päätöstä sovelletaan 1 päivään kesäkuuta 2013. Sitä tarkastellaan jatkuvasti uudelleen. Tarvittaessa se uusitaan tai sitä muutetaan, jos neuvosto katsoo, ettei sen tavoitteita ole saavutettu.

                              2.   Edellä 6 a, 9 a ja 14 a artiklassa säädettyjä poikkeuksia tarkastellaan uudelleen ennen tämän päätöksen voimassaolon päättymistä ottaen huomioon, miten niillä on autettu Syyrian siviiliväestöä."

            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.

            Tehty Luxemburgissa 22 päivänä huhtikuuta 2013.

                  Neuvoston puolesta

                  Puheenjohtaja

               C. ASHTON

            (1)  EUVL L 330, 30.11.2012, s. 21.


title: 2009/453/EY: Komission päätös, tehty 11 päivänä kesäkuuta 2009 , Amerikan yhdysvalloista peräisin olevan metallisen natriumin tuontia koskevan polkumyynnin vastaisen menettelyn päättämisestä

text:
               12.6.2009

               FI

               Euroopan unionin virallinen lehti

               L 149/76

      KOMISSION PÄÄTÖS,
   tehty 11 päivänä kesäkuuta 2009,
   Amerikan yhdysvalloista peräisin olevan metallisen natriumin tuontia koskevan polkumyynnin vastaisen menettelyn päättämisestä
   (2009/453/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), jäljempänä ’perusasetus’, ja erityisesti sen 9 artiklan,
   on kuullut neuvoa-antavaa komiteaa,
   sekä katsoo seuraavaa:
   1.   MENETTELY

   1.1   Menettelyn vireillepano

               (1)

               Komissio ilmoitti Euroopan unionin virallisessa lehdessä23 päivänä heinäkuuta 2008 julkaistulla ilmoituksella (2), jäljempänä ’vireillepanoilmoitus’, polkumyynnin vastaisen menettelyn vireillepanosta Amerikan yhdysvalloista, jäljempänä ’Yhdysvallat’, peräisin olevan irtotavarana myytävän natriumin, joka yleensä luokitellaan CN-koodiin ex 2805 11 00, jäljempänä ’tarkasteltavana oleva tuote’, tuonnissa yhteisöön.

               (2)

               Menettely pantiin vireille, kun yhteisön ainoa metallisen natriumin tuottaja Metaux Speciaux (MSSA SAS), jäljempänä ’valituksen tekijä’, teki 10 päivänä kesäkuuta 2008 valituksen.

               (3)

               Komissio pani 23 päivänä heinäkuuta 2008 vireille saman Yhdysvalloista peräisin olevan tuotteen tuontia koskevan tukien vastaisen tutkimuksen (3). Tutkimus päätettiin komission päätöksellä 2009/452/EY (4).

         1.2   Asianomaiset osapuolet ja tarkastuskäynnit

               (4)

               Komissio ilmoitti virallisesti menettelyn vireillepanosta valituksen tekijälle, ainoalle tiedossa olleelle viejälle/tuottajalle Yhdysvalloissa, tuojille ja käyttäjille, joita asian tiedettiin koskevan, sekä Yhdysvaltojen edustajille. Asianomaisille osapuolille annettiin tilaisuus esittää näkökantansa kirjallisesti ja pyytää mahdollisuutta tulla kuulluiksi vireillepanoilmoituksessa asetetussa määräajassa.

               (5)

               Komissio lähetti kyselylomakkeet kaikille osapuolille, joita asian tiedettiin koskevan, ja sai vastauksia Yhdysvaltojen edustajilta, ainoalta vientiä harjoittavalta tuottajalta Yhdysvalloissa, jäljempänä ’yhteistyöhön osallistunut vientiä harjoittava tuottaja’, valituksen tekijältä sekä kolmelta yhteisön käyttäjältä.

               (6)

               Komissio hankki ja tarkasti kaikki polkumyynnin, siitä aiheutuneen vahingon ja yhteisön edun määrittämisen kannalta tarpeellisina pitämänsä tiedot ja teki tarkastuskäyntejä seuraavien yritysten toimitiloihin:

                              Yhteisön tuottaja:

                                       —

                                       Métaux Spéciaux (MSSA SAS), Saint-Marcel, Ranska

                              Yhdysvalloissa toimiva vientiä harjoittava tuottaja:

                                       —

                                       E.I. DuPont De Nemours and Company, Wilmington, Delaware

                              Etuyhteydessä oleva kauppias Sveitsissä:

                                       —

                                       DuPont De Nemours International SA, Geneve

                              Yhteisössä toimivat käyttäjät:

                                       —

                                       Rohm and Haas Europe Sàrl, Morges, Sveitsi

                                       —

                                       Evonik Degussa GmbH, Frankfurt, Saksa.

         1.3   Tutkimusajanjakso ja tarkastelujakso

               (7)

               Polkumyyntiä ja vahinkoa koskeva tutkimus kattoi 1 päivän heinäkuuta 2007 ja 30 päivän kesäkuuta 2008 välisen ajanjakson, jäljempänä ’tutkimusajanjakso’. Vahingon määrittämisen kannalta merkittävien kehityssuuntausten tarkastelu kattoi 1 päivän tammikuuta 2005 ja tutkimusajanjakson päättymisen välisen ajan, jäljempänä ’tarkastelujakso’.

         2.   VALITUKSEN PERUUTTAMINEN JA MENETTELYN PÄÄTTÄMINEN

               (8)

               Valituksen tekijä peruutti virallisesti valituksensa 1 päivänä huhtikuuta 2009 päivätyllä, komissiolle osoitetulla kirjeellään. Valituksen tekijän mukaan peruutus oli seurausta muuttuneista olosuhteista.

               (9)

               Perusasetuksen 9 artiklan 1 kohdan mukaan menettely voidaan päättää, jos valitus peruutetaan, paitsi jos päättäminen ei ole yhteisön edun mukaista.

               (10)

               Komissio katsoi, että menettely olisi päätettävä, koska tutkimuksessa ei tullut esiin sellaisia seikkoja, joiden vuoksi menettelyn päättäminen ei olisi yhteisön edun mukaista. Asianomaisille osapuolille tiedotettiin asiasta ja annettiin mahdollisuus esittää huomautuksia. Komissio ei kuitenkaan vastaanottanut huomautuksia, joiden mukaan menettelyn päättäminen olisi yhteisön edun vastaista.

               (11)

               Komissio katsoo tämän vuoksi, että Yhdysvalloista peräisin olevan irtotavarana myytävän natriumin yhteisöön suuntautuvaa tuontia koskeva polkumyynnin vastainen menettely olisi päätettävä ottamatta käyttöön polkumyyntitoimenpiteitä,

         ON PÄÄTTÄNYT SEURAAVAA:
   Ainoa artikla
   Päätetään Yhdysvalloista peräisin olevan irtotavarana myydyn natriumin, joka kuuluu CN-koodiin ex 2805 11 00, tuontia koskeva polkumyynnin vastainen menettely.

      Tehty Brysselissä 11 päivänä kesäkuuta 2009.

            Komission puolesta

         Catherine ASHTON

            Komission jäsen

      (1)  EYVL L 56, 6.3.1996, s. 1.

      (2)  EUVL C 186, 23.7.2008, s. 32.

      (3)  EUVL C 186, 23.7.2008, s. 35.

      (4)  Katso tämän virallisen lehden sivu 74.


Avis juridique important

|

32001D0768

2001/768/EY: Neuvoston päätös, tehty 29 päivänä lokakuuta 2001, Euroopan kehitysrahaston korkotulojen poikkeuksellisesta käytöstä siirtymäkauden aikana sellaisten kulujen rahoittamiseen, jotka liittyvät sisäisen hajauttamisen toteuttamiseen AKT-maissa

Virallinen lehti nro L 289 , 06/11/2001 s. 0006 - 0007

Neuvoston päätös,tehty 29 päivänä lokakuuta 2001,Euroopan kehitysrahaston korkotulojen poikkeuksellisesta käytöstä siirtymäkauden aikana sellaisten kulujen rahoittamiseen, jotka liittyvät sisäisen hajauttamisen toteuttamiseen AKT-maissa(2001/768/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon kolmannen AKT-ETY-yleissopimuksen,ottaa huomioon Loméssa 15 päivänä joulukuuta 1989 allekirjoitetun neljännen AKT-EY-yleissopimuksen, jota on muutettu Mauritiuksessa 4 päivänä marraskuuta 1995 allekirjoitetulla sopimuksella(1),ottaa huomioon yhteisön tuen rahoituksesta ja hallinnosta 19 päivänä helmikuuta 1985 tehdyn sisäisen sopimuksen(2) ja erityisesti sen 9 artiklan 2 kohdan,ottaa huomioon yhteisön tukien rahoituksesta ja hoidosta neljännen AKT-ETY-yleissopimuksen osalta 16 päivänä heinäkuuta 1990 tehdyn sisäisen sopimuksen(3), (jäljempänä "seitsemättä EKR:ää koskeva sopimus") ja erityisesti sen 9 artiklan 2 kohdan,ottaa huomioon neljännen AKT-EY-yleissopimuksen toisen rahoituspöytäkirjan mukaisesta yhteisön tukien rahoituksesta ja hoidosta 20 päivänä joulukuuta 1995 tehdyn neuvostossa kokoontuneiden jäsenvaltioiden hallitusten edustajien sisäisen sopimuksen(4), (jäljempänä "kahdeksatta EKR:ää koskeva sopimus") ja erityisesti sen 9 artiklan 2 kohdan,ottaa huomioon komission ehdotuksen,sekä katsoo seuraavaa:(1) Komissio päätti 16 päivänä toukokuuta 2000 ulkomaanavun ohjelmiensa hallinnoinnin uudistamisesta osana komission yleistä uudistusta.(2) Mainitun päätöksen myötä tuli esiin komission käytettävissä olevien, ulkomaanavun täytäntöönpanoon tarvittavien henkilöresurssien puute.(3) Henkilöresurssien uudistukseen liittyviä tekijöitä ovat hankkeen elinkaaren hallinnan uudelleenjärjestäminen, toiminnan merkittävä hajauttaminen unionin ulkopuolella sijaitseviin lähetystöihin ja päätöksenteon saattaminen lähemmäksi paikallistasoa. Tavoitteena on tällöin parantaa avun hallinnoinnin tehokkuutta ja toimien laatua, nopeuttaa ohjelmasuunnittelua sekä ohjelmien ja hankkeiden yksilöintiä ja täytäntöönpanoa.(4) Tässä yhteydessä olisi sekä lisättävä henkilöresursseja että vahvistettava unionin ulkopuolisissa maissa sijaitsevien komission lähetystöjen fyysisiä perusrakenteita.(5) Tarkoitus on kattaa tästä henkilöstöstä aiheutuvat kulut käyttämällä osittain Afrikan, Karibian ja Tyynenmeren alueiden ulkopuolisiin ohjelmiin liittyviä talousarvion BA-budjettikohtia.(6) Toiminnan hajauttaminen olisi kautena 2001-2002 toteutettava kolmessatoista AKT-valtiossa sijaitsevassa komission lähetystössä.(7) Afrikan, Karibian ja Tyynenmeren valtioiden ryhmän sekä Euroopan yhteisön ja sen jäsenvaltioiden välisen kumppanuussopimuksen rahoituspöytäkirjan mukaisesta yhteisön tukien rahoituksesta ja hoidosta 14 päivänä syyskuuta 2000 allekirjoitetussa sisäisessä sopimuksessa, jäljempänä "yhdeksättä EKR:ää koskeva sisäinen sopimus", ja erityisesti sen 1 artiklan 3 kohdassa sekä 4 ja 9 artiklassa, yksilöidään ne rahoitusvarat, jotka ovat käytettävissä komission lähetystöjen hallinnollisten valmiuksien vahvistamiseksi yhdeksännestä Euroopan kehitysrahastosta rahoitettujen toimien täytäntöönpanoa varten.(8) Yhdeksännen Euroopan kehitysrahaston voimaantuloon saakka olisi tarpeellisia rahoitusvaroja asetettava käyttöön eri Euroopan kehitysrahastoista talletetuille varoille kertyneistä korkotuloista, jotka ovat tällä hetkellä Euroopan kehitysrahaston yleisrahastossa kuudetta, seitsemättä ja kahdeksatta EKR:ää koskevien sisäisten sopimusten mukaisesti,ON PÄÄTTÄNYT SEURAAVAA:1 artiklaVarataan Euroopan kehitysrahastojen (EKR) yleisrahastosta 23000000 euron määrä Euroopan kehitysrahastoihin talletetuille varoille kertyneistä korkotuloista 2 artiklassa tarkoitetun hajauttamisen toteuttamiseen Afrikan, Karibian ja Tyynenmeren valtioissa liittyvien kulujen rahoittamista varten.2 artiklaEdellä 1 artiklassa tarkoitettuja varoja käytetään seuraavanlaisten kulujen rahoittamiseen:a) Komission Afrikan, Karibian ja Tyynenmeren valtioissa toteuttamien avustustoimien yksilöintiin, valmisteluun, hallinnointiin, seurantaan, tarkastukseen ja valvontaan liittyvät kulut, erityisesti kulut, jotka liittyvät hajautetuissa tehtävissä avustavien asiantuntijoiden ja paikallisten toimihenkilöiden palkkaamiseen ja oleskeluun sekä komission tietokoneavusteisen kirjanpitojärjestelmän (OLAS-järjestelmä) hajauttamista varten tarpeellisen teknisen tuen aiheuttamat kustannukset.b) Hallintokulut siinä määrin kuin ne liittyvät suoraan palkattujen asiantuntijoiden ja paikallisten toimihenkilöiden toimintaan, mukaan luettuina laitteiden osto, ylimääräisten toimitilojen väliaikainen vuokraaminen, tietotekniikkakulut ja muut kulut.3 artiklaTämä päätös tulee voimaan päivänä, jona se tehdään.Tehty Luxemburgissa 29 päivänä lokakuuta 2001.Neuvoston puolestaPuheenjohtajaL. Michel(1) EYVL L 156, 29.5.1998, s. 3.(2) EYVL L 86, 31.3.1986, s. 210.(3) EYVL L 229, 17.8.1991, s. 288.(4) EYVL L 156, 29.5.1998, s. 108.


title: Euroopan parlamentin päätös (EU) 2016/1570, annettu 28 päivänä huhtikuuta 2016, vastuuvapauden myöntämisestä Euroopan poliisiviraston (Europol) talousarvion toteuttamisesta varainhoitovuonna 2014

text:
               14.9.2016

               FI

               Euroopan unionin virallinen lehti

               L 246/361

         EUROOPAN PARLAMENTIN PÄÄTÖS (EU) 2016/1570,
   annettu 28 päivänä huhtikuuta 2016,
   vastuuvapauden myöntämisestä Euroopan poliisiviraston (Europol) talousarvion toteuttamisesta varainhoitovuonna 2014
   EUROOPAN PARLAMENTTI, joka

               —

               ottaa huomioon Euroopan poliisiviraston lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen Euroopan poliisiviraston tilinpäätöksestä varainhoitovuodelta 2014 sekä viraston vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä virastolle (05584/2016 – C8-0084/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan poliisiviraston (Europol) perustamisesta 6. huhtikuuta 2009 tehdyn neuvoston päätöksen 2009/371/YOS (4) ja erityisesti sen 43 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A8-0122/2016),

               1.

               myöntää Euroopan poliisiviraston johtajalle vastuuvapauden viraston talousarvion toteuttamisesta varainhoitovuonna 2014;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan poliisiviraston johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 409, 9.12.2015, s. 324.

      (2)  Ks. alaviite 1.

      (3)  EUVL L 298, 26.10.2012, s. 1.

      (4)  EUVL L 121, 15.5.2009, s. 37.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.